Šis dokumentas yra patvirtintas Byfavo vaistinio preparato informacinis dokumentas, kuriame nurodyti pakeitimai, padaryti po ankstesnės vaistinio preparato informacinių dokumentų keitimo procedūros (EMA/VR/0000348950).

Daugiau informacijos rasite Europos vaistų agentūros tinklalapyje adresu: https://www.ema.europa.eu/en/medicines/human/EPAR/Byfavo

1.	VAISTINIO PREPARATO PAVADINIMAS

Byfavo 20 mg milteliai injekciniam tirpalui


2.	KOKYBINĖ IR KIEKYBINĖ SUDĖTIS

Kiekviename flakone yra remimazolamo besilato kiekis, atitinkantis 20 mg remimazolamo.
Ištirpinus miltelius, kiekviename tirpalo mililitre yra 2,5 mg remimazolamo.

Pagalbinė medžiaga, kurios poveikis žinomas

Kiekviename flakone yra 79,13 mg injekcinio dekstrano 40.

Visos pagalbinės medžiagos išvardytos 6.1 skyriuje.


3.	FARMACINĖ FORMA

Milteliai injekciniam tirpalui.

Balti arba beveik balti milteliai.


4.	KLINIKINIAI DUOMENYS

4.1	Terapinės indikacijos

Remimazolamas skirtas suaugusiųjų procedūrinei sedacijai.

4.2	Dozavimas ir vartojimo metodas

Remimazolamą gali suleisti tik sedacijos taikymo patirties turintys sveikatos priežiūros specialistai. Pacientą visą laiką turėtų stebėti atskiras sveikatos priežiūros specialistas, kuris neatlieka procedūros ir kurio vienintelė užduotis yra stebėti pacientą. Šis darbuotojas turi būti išmokytas nustatyti ir suvaldyti kvėpavimo takų obstrukciją, hipoventiliaciją ir apnėją ir, be kita ko, palaikyti atvirus kvėpavimo takus, atlikti pagalbinį ventiliavimą ir kardiovaskulinį gaivinimą. Paciento kvėpavimo sistemos ir širdies veikla turi būti visą laiką stebima. Turi būti užtikrinta galimybė prireikus nedelsiant suleisti gaivinimui skirtus vaistinius preparatus ir pasinaudoti pagal amžių ir dydį tinkama įranga kvėpavimo takų praeinamumui atkurti bei ventiliuoti plaučius naudojant maišelį, vožtuvą ar kaukę. Turi būti užtikrinta galimybė prireikus nedelsiant suleisti benzodiazepinų poveikį panaikinantį vaistinį preparatą (flumazenilą).

Dozavimas

Remimazolamo dozę reikėtų titruoti individualiai, kol bus pasiekta veiksminga dozė, kuri užtikrintų pageidaujamą sedacijos lygį ir sukeltų kuo mažiau nepageidaujamų reakcijų (žr. 1 lentelę). Siekiant sukelti arba palaikyti pageidaujamo lygio sedaciją, galima suleisti papildomas vaistinio preparato dozes. Prieš suleidžiant bet kokią papildomą dozę, reikėtų palaukti bent 2 minutes, kad būtų galima gerai įvertinti sedacinį poveikį. Jeigu per 15 minučių 5 remimazolamo dozės nesukelia pageidaujamo lygio sedacijos, reikėtų apsvarstyti galimybę suleisti papildomą arba kitą sedatyvą. Remimazolamas siejamas su greita sedacijos pradžia ir pabaiga. Atliekant klinikinius tyrimus, aukščiausias sedacijos lygis pasiektas praėjus 3–3,5 min po pirmojo boliuso, ir pacientai buvo visiškai budrūs praėjus 12–14 minučių po paskutinės remimazolamo dozės suleidimo.

Žinoma, kad kartu vartojami opioidiniai vaistiniai preparatai stiprina sedacinį remimazolamo poveikį ir mažina ventiliacinį atsaką į stimuliaciją anglies dioksidu (žr. 4.4 ir 4.5 skyrius).

1 lentelė. Dozavimo suaugusiesiems gairės*
	
	<65 metų suaugusieji
	≥65 metų senyvi pacientai
ir (arba) kurių ASA-PS# priskirta prie III–IV klasės ir (arba) kūno svoris yra <50 kg

	Procedūrinė sedacija
naudojant opioidą**
	Indukcija
Suleisti opioidą*
Palaukti 1–2 min
Pirmoji dozė: 
Injekcija: 5 mg (2 ml) per 1 min
Palaukti 2 min

Palaikymas / titravimas
Injekcija: 2,5 mg (1 ml) per 15 s


Klinikinių tyrimų metu suleista maksimali bendra dozė – 33 mg.
	Indukcija
Suleisti opioidą*
Palaukti 1–2 min
Pirmoji dozė: 
Injekcija: 2,5–5 mg (1–2 ml) per 1 min
Palaukti 2 min

Palaikymas / titravimas
Injekcija: 1,25–2,5 mg (0,5–1 ml) per 15 s

Klinikinių tyrimų metu suleista maksimali bendra dozė – 17,5 mg.

	Procedūrinė sedacija nenaudojant opioido
	Indukcija
Injekcija: 7 mg (2,8 ml) per 1 min
Palaukti 2 min

Palaikymas / titravimas
Injekcija: 2,5 mg (1 ml) per 15 s


Klinikinių tyrimų metu suleista maksimali bendra dozė – 33 mg.
	Indukcija
Injekcija: 2,5–5 mg (1–2 ml) per 1 min
Palaukti 2 min

Palaikymas / titravimas
Injekcija: 1,25–2,5 mg (0,5–1 ml) per 15 s

Klinikinių tyrimų metu suleista maksimali bendra dozė – 17,5 mg.


* 	Dėl vaistinio preparato injekcijų pacientams, kurie tuo pat metu vartoja opioidus, CNS depresantus, alkoholį arba benzodiazepinus, žr. 4.4 skyrių.
** 	Pvz., 50 mikrogramų fentanilio arba tinkamai sumažinta dozė senyviems arba silpnos sveikatos būklės pacientams. Klinikinių tyrimų metu naudotos fentanilio dozės nurodytos 5.1 skyriuje.
# 	Fizinė būklė pagal Amerikos anesteziologų draugijos klasifikaciją (angl. American Society of Anesthesiologists Physical Status).

Ypatingos populiacijos

Senyvi pacientai, pacientai, kurių fizinė būklė pagal Amerikos anesteziologų draugijos klasifikaciją (angl. American Society of Anesthesiologists Physical Status, ASA-PS) priskirta prie III–IV klasės, ir <50 kg sveriantys pacientai
Senyvi pacientai ir pacientai, kurių ASA-PS priskirta prie III–IV klasės, gali būti jautresni sedatyvų poveikiui. Priimant sprendimą dėl individualizuoto dozės koregavimo ≥65 metų pacientams ir (arba) pacientams, kurių ASA-PS priskirta prie III–IV klasės, ypač jeigu jų kūno svoris itin mažas (<50 kg), itin svarbu, prieš suleidžiant remimazolamą, atidžiai įvertinti bendrą šių pacientų būklę (žr. 4.4 skyrių).

Sutrikusi inkstų veikla
Esant bet kokio laipsnio inkstų veiklos sutrikimams (įskaitant pacientus, kurių glomerulų filtracijos greitis (GFG) <15 ml/min), dozės nebūtina koreguoti.

Daugiausia remimazolamą metabolizuojančio fermento (karboksilesterazės-1 (CES-1)) yra kepenyse, ir kuo sunkesni kepenų veiklos sutrikimai, tuo remimazolamo klirensas yra mažesnis (žr. 5.2 skyrių). Pacientams, turintiems lengvų (5 ir 6 balai pagal Child-Pugh klasifikaciją) arba vidutinio sunkumo (7–9 balai pagal Child-Pugh klasifikaciją) kepenų veiklos sutrikimų, koreguoti dozės nerekomenduojama. Pacientams, turintiems sunkių kepenų veiklos sutrikimų (10–15 balų pagal Child-Pugh klasifikaciją; tik 3 klinikiniuose tyrimuose dalyvavusių tiriamųjų duomenys), gali pasireikšti stipresnis ir ilgiau išliekantis klinikinis poveikis, palyginti su sveikais tiriamaisiais. Koreguoti dozės nebūtina, bet reikėtų sutelkti dėmesį į dozių titravimo laiką, ir šiems pacientams reikėtų atsargiai titruoti remimazolamo dozę, kol bus pasiektas reikiamas poveikis (žr. 4.4 skyrių).

Vaikų populiacija
Remimazolamo saugumas ir veiksmingumas vaikams ir paaugliams iki 18 metų neištirti. Duomenų nėra.

Vartojimo metodas

Remimazolamas skirtas leisti į veną. Prieš vartojant, remimazolamo miltelius reikia ištirpinti natrio chlorido (0,9 proc.) injekciniame tirpale.

Vaistinio preparato ruošimo prieš vartojant ir vartojimo su kitais skysčiais instrukcija pateikiama 6.6 skyriuje.

4.3	Kontraindikacijos

Padidėjęs jautrumas veikliajai medžiagai, kitiems benzodiazepinams arba bet kuriai 6.1 skyriuje nurodytai pagalbinei medžiagai.
Nestabili myasthenia gravis.

4.4	Specialūs įspėjimai ir atsargumo priemonės

Širdies ir kvėpavimo sistemos nepageidaujamos reakcijos

Gauta pranešimų apie širdies ir kvėpavimo sistemos nepageidaujamas reakcijas, nustatytas vartojant remimazolamą, įskaitant kvėpavimo slopinimą, bradikardiją ir hipotenziją. Suleidus remimazolamo, gali laikinai (10–20 dūžių per minutę) padidėti širdies ritmas; tokia nepageidaujama reakcija gali prasidėti praėjus vos 30 sekundžių nuo injekcijos pradžios (atitinka laiką iki didžiausios remimazolamo koncentracijos susidarymo) ir išnyksta praėjus maždaug 30 minučių po vaisto injekcijos. Toks širdies ritmo padidėjimas sutampa su kraujospūdžio sumažėjimu ir gali iškraipyti QT intervalo koregavimą pagal širdies ritmą, dėl to per pirmas kelias minutes po vaisto suleidimo QTcF intervalas gali būti šiek tiek pailgėjęs.
Ypatingą dėmesį reikia skirti senyviems pacientams (≥65 metų), pacientams, kurių sutrikęs kvėpavimas ir (arba) širdies veikla, ir pacientams, kurių bendra sveikatos būklė yra prastesnė (žr. 4.2 skyrių).

Vartojimas kartu su opioidais

Kartu su opioidais vartojamas remimazolamas gali sukelti stiprią sedaciją, kvėpavimo slopinimą, komą ir mirtį. Gydant pacientus, ilgesnį laiką vartojančius opioidus, rekomenduojama imtis atitinkamų atsargumo priemonių; reikėtų susilaikyti nuo prielaidos, kad šis poveikis jiems bus silpnesnis (žr. 4.5 skyrių).

Vartojimas kartu su alkoholiu / CNS depresantais

Reikėtų vengti remimazolamą vartoti kartu su alkoholiu ir (arba) CNS depresantais. Alkoholio reikėtų vengti 24 valandas iki remimazolamo injekcijos. Remimazolamą vartojant kartu su alkoholiu arba CNS depresantais, gali padidėti remimazolamo klinikinis poveikis ir, be kita ko, gali pasireikšti stipri sedacija arba kliniškai reikšmingas kvėpavimo slopinimas (žr. 4.5 skyrių).

Ilgalaikis CNS depresantų vartojimas

Pacientams, kuriems taikomas ilgalaikis gydymas benzodiazepinais (pvz., dėl nemigos arba nerimo sutrikimų), gali išsivystyti pripratimas prie sedacinio remimazolamo poveikio. Todėl pageidaujamo lygio sedacijai sukelti gali reikėti didesnės bendros remimazolamo dozės. Rekomenduojama laikytis 4.2 skyriuje nurodyto titravimo režimo ir vaisto dozę titruoti į viršų atsižvelgiant į paciento sedacinį atsaką, kol bus pasiektas pageidaujamas sedacijos gylis (žr. 4.5 skyrių).

Stebėjimas

Remimazolamą gali suleisti tik sedacijos taikymo patirties turintys sveikatos priežiūros specialistai, kurie neatlieka procedūros, aplinkoje, kurioje yra visa kvėpavimo ir širdies kraujagyslių sistemos veiklos stebėjimui ir palaikymui būtina įranga. Injekciją atliekantys darbuotojai turi būti gerai išmokyti atpažinti ir suvaldyti numatomas nepageidaujamas reakcijas, įskaitant paciento gaivinimą stimuliuojant kvėpavimo sistemą ir širdį (žr. 4.2 skyrių). Procedūros metu ir po jos reikėtų atidžiai stebėti, ar pacientams nepasireiškia kvėpavimo slopinimo ir sedacijos požymiai ir simptomai. Taip pat gydytojas turėtų žinoti, per kiek laiko paprastai praeidavo remimazolamo ir tuo pat metu vartotų opioidų poveikis atliekant klinikinius tyrimus (žr. 5.1 skyrių), ir turėti omenyje, kad kiekvienu atveju šis poveikis gali skirtis. Pacientus reikėtų atidžiai stebėti, kol sveikatos priežiūros specialistas nuspręs, kad jie yra pakankamai atsigavę.

Amnezija

Remimazolamas gali sukelti anteretrogradinę amneziją. Užsitęsusi amnezija gali sukelti problemų ambulatoriniams pacientams, kuriuos buvo numatyta išrašyti iš ligoninės po intervencijos. Po remimazolamo injekcijų gydytojas turėtų įvertinti pacientų būklę ir išrašyti juos iš ligoninės, tik pateikęs atitinkamas rekomendacijas bei suteikęs reikiamą pagalbą.

Dėl sumažėjusio klirenso sunkių kepenų veiklos sutrikimų turintiems pacientams gali pasireikšti stipresnis ir ilgiau išliekantis vaistinio preparato poveikis (žr. 5.2 skyrių). Reikėtų sutelkti dėmesį į dozių titravimo laiką (žr. 4.2 skyrių). Šie pacientai gali būti jautresni kvėpavimo slopinimui (žr. 4.8 skyrių).

Myasthenia gravis

Ypatingų atsargumo priemonių reikėtų imtis remimazolamą švirkščiant pacientams, kuriems diagnozuota myasthenia gravis (žr. 4.3 skyrių).

Piktnaudžiavimas vaistais ir fizinė priklausomybė nuo vaistų

Remimazolamas gali paskatinti piktnaudžiavimą vaistais ir priklausomybės nuo jų atsiradimą. Į tai reikėtų atsižvelgti, kai remimazolamas skiriamas arba jo injekcijos atliekamos nerimaujant dėl didesnės netinkamo vaisto vartojimo arba piktnaudžiavimo juo rizikos.

Pagalbinės medžiagos

Dekstranas
Kiekviename šio vaistinio preparato flakone yra 79,13 mg injekcinio dekstrano 40. Kai kuriems pacientams dekstranai gali sukelti anafilaksines arba anafilaktoidines reakcijas.

4.5	Sąveika su kitais vaistiniais preparatais ir kitokia sąveika

Farmakokinetinė vaistų sąveika

Remimazolamą metabolizuoja 1A tipo CES. In vivo vaistų sąveikos tyrimų neatlikta. In vitro tyrimų duomenys apibendrinti 5.2 skyriuje.

Farmakodinaminė vaistų sąveika

Stipresnė sedacija vartojant CNS depresantus ir opioidus
Remimazolamą vartojant kartu su opioidais ir CNS depresantais, įskaitant alkoholį, pacientui veikiausiai pasireikš stipresnė sedacija ir širdies ir kvėpavimo sistemos slopinimas. Tokį poveikį gali sukelti kartu remimazolamu vartojami opiatų dariniai (vartojami kaip nuskausminamieji, kosulį slopinantys vaistai arba pakaitiniai vaistai), antipsichoziniai vaistai, kiti benzodiazepinai (vartojami kaip anksiolitikai ar hipnotikai), barbituratai, propofolis, ketaminas, etomidatas, sedaciniai antidepresantai, ne nauji H1 antihistaminai ir centrinę nervų sistemą veikiantys vaistiniai preparatai nuo hipertenzijos.

Kartu su opioidais vartojamas remimazolamas gali sukelti stiprią sedaciją ir kvėpavimo slopinimą. Reikėtų stebėti, ar pacientams nepasireiškia kvėpavimo slopinimas, taip pat jiems sukeltos sedacijos gylį (žr. 4.2 ir 4.4 skyrius).

24 valandas iki remimazolamo injekcijų reikėtų vengti alkoholio, nes jis gali labai sustiprinti remimazolamo sedacinį poveikį (žr. 4.4 skyrių).

4.6	Vaisingumas, nėštumo ir žindymo laikotarpis

Nėštumas

Duomenų apie remimazolamo vartojimą nėštumo metu nėra arba jų nepakanka (mažiau nei 300 nėštumo baigčių).

Atliekant tyrimus su gyvūnais, tiesioginio ar netiesioginio žalingo poveikio reprodukcinei sistemai nenustatyta (žr. 5.3 skyrių). Atsargumo sumetimais nėštumo metu Byfavo geriau nevartoti.

Žindymo laikotarpis

Nežinoma, ar remimazolamas arba jo pagrindinis metabolitas (CNS7054) išsiskiria į motinos pieną. Remiantis turimais toksikologinių tyrimų su gyvūnais duomenimis, remimazolamas ir CNS7054 išsiskiria į pieną (išsamesnė informacija pateikta 5.3 skyriuje). Pavojaus žindomiems naujagimiams / kūdikiams negalima atmesti, todėl remimazolamo geriau nevartoti žindančioms moterims. Jeigu remimazolamo injekcija yra būtina, rekomenduojama 24 val. po injekcijos nežindyti.

Vaisingumas

Su žmonėms atliktų tyrimų duomenų apie remimazolamo poveikį vaisingumui nėra. Atlikus tyrimus su gyvūnais, gydymo remimazolamu poveikio poravimuisi ir vaisingumui nenustatyta (žr. 5.3 skyrių).

4.7	Poveikis gebėjimui vairuoti ir valdyti mechanizmus

Remimazolamas stipriai veikia gebėjimą vairuoti ir valdyti mechanizmus. Prieš suleidžiant remimazolamo, reikėtų įspėti pacientą, kad jam negalima vairuoti ir valdyti mechanizmų, kol jis visiškai neatsigaus. Gydytojas turėtų nuspręsti, kada pacientas gali grįžti į namus arba prie įprastos veiklos, remdamasis pagrindinių klinikinių tyrimų duomenimis apie pacientų atsigavimą (žr. 5.1 skyrių). Po išrašymo į namus grįžtančiam pacientui rekomenduojama pateikti atitinkamas rekomendacijas ir suteikti reikiamą pagalbą (žr. 4.4 skyrių).

Saugumo charakteristikų santrauka

Dažniausios nepageidaujamos reakcijos, kurios pasireiškia pacientams į veną suleidus remimazolamo, yra hipotenzija (37,2 proc.), kvėpavimo slopinimas (13,1 proc.) ir bradikardija (6,8 proc.). Siekiant kontroliuoti šių nepageidaujamų reakcijų pasireiškimą klinikinėje praktikoje, būtina imtis atitinkamų atsargumo priemonių (žr. 4.4 skyrių).

Lentelės forma pateikiamas nepageidaujamų reakcijų sąrašas

Su į veną suleistu remimazolamu susijusios nepageidaujamos reakcijos, kurios nustatytos taikant procedūrinę sedaciją kontroliuojamų klinikinių tyrimų metu ir po vaistinio preparato pateikimo į rinką, nurodytos 2 lentelėje pagal MedDRA organų sistemų klasifikaciją ir dažnį. Kiekvienoje dažnio grupėje nepageidaujamos reakcijos pateikiamos mažėjančio sunkumo eilės tvarka. Pagal dažnumą nepageidaujamos reakcijos suskirstytos taip: labai dažnos (≥1/10), dažnos (nuo ≥1/100 iki <1/10), nedažnos (nuo ≥1/1 000 iki <1/100), retos (nuo ≥1/10 000 iki <1/1 000), labai retos (<1/10 000) ir dažnis nežinomas (negali būti apskaičiuotas pagal turimus duomenis).

	Imuninės sistemos sutrikimai
Dažnis nežinomas
	
Anafilaksinė reakcija

	Nervų sistemos sutrikimai
Dažnos
Dažnos
Nedažnos 
	
Galvos skausmas
Galvos svaigimas
Mieguistumas

	Širdies veiklos sutrikimai
Dažnos 
	
Bradikardija1*

	Kraujagyslių sutrikimai
Labai dažnos 
	
Hipotenzija2*

	Kvėpavimo sistemos, krūtinės ląstos ir tarpuplaučio sutrikimai
Labai dažnos
Nedažnos
	

Kvėpavimo slopinimas3*
Žagsulys

	Virškinimo trakto sutrikimai
Dažnos
Dažnos
	
Pykinimas
Vėmimas

	Bendrieji sutrikimai ir vartojimo vietos pažeidimai
Nedažnos
Nedažnos 
	
Šaltkrėtis
Šalčio pojūtis


1	Bradikardija apima šiuos nustatytus reiškinius: bradikardiją, sinusinę bradikardiją ir širdies ritmo sumažėjimą.
2	Hipotenzija apima šiuos nustatytus reiškinius: hipotenziją, diastolinę hipotenziją, sumažėjusį kraujospūdį, sumažėjusį sistolinį ir diastolinį kraujospūdį.
3	Kvėpavimo slopinimas apima šiuos nustatytus reiškinius: hipoksiją, sulėtėjusį kvėpavimą, respiracinę acidozę, bradipnėją, dispnėją, sumažėjusią deguonies saturaciją, neįprastus kvėpavimo garsus, hipoapnėją, kvėpavimo slopinimą ir kvėpavimo sutrikimą.
*	Žr. skyrių „Kai kurių nepageidaujamų reakcijų aprašymas“.

Kai kurių nepageidaujamų reakcijų aprašymas

Nepageidaujamos reakcijos, apie kurias pranešta, – hipotenzija, kvėpavimo slopinimas ir bradikardija – tai medicininės sąvokos, apimančios grupę reiškinių (žr.  1–3 išnašas po 2 lentele); bent 1 proc. pacientų, kuriems buvo suleista remimazolamo, nustatytų reiškinių dažnumas nurodytas 3 lentelėje pagal jų sunkumo lygį.

3 lentelė. Kai kurios iš nustatytų nepageidaujamų reakcijų

	Nepageidaujama reakcija
Terminas, kuriuo apibūdintas nustatytas reiškinys
	Lengva
	Vidutinio sunkumo
	Sunki

	Bradikardija
	
	
	

	Bradikardija
	6,0 %
	0,1 %
	0,4 %

	Hipotenzija
	
	
	

	Hipotenzija
	30,1 %
	1,1 %
	0,1 %

	Diastolinė hipotenzija
	8,7 %
	0
	0

	Kvėpavimo slopinimas
	
	
	

	Hipoksija
	8,0 %
	0,9 %
	0,3 %

	Sulėtėjęs kvėpavimas
	1,5 %
	0,4 %
	0



Kitos ypatingos populiacijos

Senyvi pacientai ir (arba) pacientai, kurių ASA-PS priskirta prie III–IV klasės
Taikant procedūrinę sedaciją kontroliuojamų tyrimų metu, ≥65 metų pacientams reiškiniai, kuriuos apima terminai „hipotenzija“ ir „kvėpavimo slopinimas“, nustatyti dažniau, nei jaunesniems kaip 65 metų pacientams (hipotenzija – atitinkamai 47 proc. ir 33,3 proc.; kvėpavimo slopinimas – 22,8 proc. ir 9 proc.). Pacientams, kurių ASA-PS priskirta prie III–IV klasės, hipotenzija ir kvėpavimo slopinimas taip pat pasireiškė dažniau, nei pacientams, kurių ASA-PS priskirta prie I–II klasės (hipotenzija – atitinkamai 43,6 proc. ir 35,6 proc.; kvėpavimo slopinimas – 17,6 proc. ir 11,8 proc.). Vyresnio amžiaus ir aukštesnės ASA-PS klasės pacientų grupėse bradikardija pasireiškė ne dažniau, nei kitose grupėse. Taip pat žr. 4.2 ir 4.4 skyrius.

[bookmark: _Hlk62070024]Pacientai, kurių kepenų veikla sutrikusi
Kvėpavimo slopinimas (hipoksija ir (arba) sumažėjusi deguonies saturacija) nustatytas dviem iš 8 tiriamųjų, turėjusių vidutinio sunkumo kepenų veiklos sutrikimų, ir vienam iš 3 tiriamųjų, turėjusių sunkių kepenų veiklos sutrikimų, kurie dalyvavo specialiame tyrime, skirtame įvertinti remimazolamo poveikį esant sutrikusiai kepenų veiklai. Taip pat žr. 4.2 skyrių.

Pranešimas apie įtariamas nepageidaujamas reakcijas

Svarbu pranešti apie įtariamas nepageidaujamas reakcijas po vaistinio preparato registracijos, nes tai leidžia nuolat stebėti vaistinio preparato naudos ir rizikos santykį. Sveikatos priežiūros specialistai turi pranešti apie bet kokias įtariamas nepageidaujamas reakcijas naudodamiesi V priede nurodyta nacionaline pranešimo sistema.

4.9	Perdozavimas

Simptomai

Manoma, kad remimazolamo perdozavimas pasireikštų ilgesniu farmakologiniu veikimu ir gali pasireikšti vienu arba keliais iš šių požymių ir simptomų: galvos svaigimu, sumišimu, mieguistumu, miglotu matymu arba nistagmu, ažitacija, silpnumu, hipotenzija, bradikardija, kvėpavimo slopinimu ir koma.

Perdozavimo gydymas

Reikėtų stebėti paciento gyvybinius rodiklius ir, atsižvelgiant į paciento klinikinę būklę, taikyti atitinkamas pagalbines priemones, įskaitant kvėpavimo takų praeinamumo ir tinkamo ventiliavimo užtikrinimą bei tinkamos prieigos prie venos sistemos įvedimą. Visų pirma, pacientams gali tekti taikyti simptominį gydymą dėl poveikio širdies ir kvėpavimo sistemai arba centrinei nervų sistemai.
Flumazenilas, specifinis benzodiazepinų receptorių antagonistas, skirtas visiškai arba iš dalies panaikinti sedacinį benzodiazepinų poveikį; jis gali būti vartojamas tais atvejais, kai patvirtinamas arba įtariamas remimazolamo perdozavimas.
Flumazenilas skirtas naudoti tik kaip papildoma, o ne kaip pakaitinė priemonė tinkamai gydant benzodiazepinų perdozavimą. Flumazenilas neutralizuos tik benzodiazepinų sukeltą poveikį, bet neneutralizuos kitų kartu vartojamų vaistinių preparatų, pvz., opioidų, poveikio.
Tam tikrą laiką užbaigus gydymą reikėtų stebėti, ar pacientams, kuriems suleista flumazenilo, nepasireiškia pakartotinė sedacija, kvėpavimo slopinimas ar kiti liekamieji benzodiazepinų sukeliami reiškiniai. Tačiau, kadangi flumazenilo pusinės eliminacijos laikas yra maždaug toks pat, kaip remimazolamo, pakartotinės sedacijos rizika suleidus flumazenilo yra nedidelė.


5.	FARMAKOLOGINĖS SAVYBĖS

5.1	Farmakodinaminės savybės

Farmakoterapinė grupė – Psicholeptikai, hipnotikai ir sedatyvai; ATC kodas – N05CD14.

Veikimo mechanizmas

Remimazolamas yra itin trumpai veikiantis benzodiazepinų grupės sedatyvas. Remimazolamo poveikis CNS priklauso nuo į veną suleistos dozės ir nuo to, ar vartojami kiti vaistiniai preparatai. Remimazolamas stipriai jungiasi prie A tipo gama aminobutirinės rūgšties (toliau – GABAA) receptorių benzodiazepinų jungimosi vietų, o jo karboksilinės rūgšties metabolitas (CNS7054) maždaug 300 kartų silpniau jungiasi prie šių receptorių. Nenustatyta aiškaus remimazolamo selektyvumo skirtingų potipių GABAA receptoriams.

Farmakodinaminis poveikis

Pagrindinis farmakodinaminis remimazolamo poveikis yra sedacija.
Sveikiems jauniems suaugusiesiems sedacija pasireiškia suleidus vieną 0,05–0,075 mg/kg boliusinę dozę, praėjus 1–2 min po injekcijos. Lengva ir vidutinė sedacija pasireiškia, kai vaisto koncentracija plazmoje siekia maždaug 0,2 µg/ml. Sąmonė prarandama suleidus 0,1 mg/kg (senyviems pacientams) arba 0,2 mg/kg (sveikiems jauniems suaugusiesiems), kai vaisto koncentracija plazmoje siekia maždaug 0,65 µg/ml. Sedacijos gylis, trukmė ir atsigavimo po jos laikas priklauso nuo vaisto dozės. Naudojant 0,075 mg/kg remimazolamo dozę, pacientai buvo visiškai budrūs po 10 minučių.

Po injekcijos remimazolamas gali sukelti anteretrogradinę amneziją, dėl kurios pacientai gali neatsiminti procedūros metu nutikusių įvykių. Remiantis 743 remimazolamu gydytų pacientų duomenimis, kurie, naudojant Braiso (Brice) klausimyną, buvo surinkti praėjus 10 minučių po to, kai pacientai tapo visiškai budrūs, ir praėjus vienai parai po procedūros, 76 proc. pacientai nieko neatsiminė apie procedūrą.

Klinikinis veiksmingumas ir saugumas

Remimazolamo veiksmingumas buvo vertinamas atliekant du pagrindinius tyrimus CNS7056-006 ir CNS7056-008 su suaugusiais pacientais (18–95 metų amžiaus), kurių ASA-PS buvo priskirta prie I–III klasės ir kuriems buvo paskirta atlikti atitinkamai kolonoskopiją arba bronchoskopiją. Papildomi remimazolamo saugumo duomenys surinkti atliekant specialų saugumo ir veiksmingumo tyrimą CNS7056-015 su pacientais, kurių ASA-PS buvo priskirta prie III–IV klasės.

CNS7056-006 ir CNS7056-008 – tai du III fazės abipusiai akli, atsitiktinių imčių, preparatu su veikliąja medžiaga ir placebu kontroliuojami klinikiniai tyrimai, atlikti su suaugusiais pacientais, kuriems buvo atliekama atitinkamai kolonoskopija ir bronchoskopija. Visiems pacientams prieš procedūrą ir jos metu skausmui malšinti buvo leidžiamas fentanilis (50 arba 75 µg arba sumažinta dozė – senyviems ir (arba) silpnos sveikatos būklės pacientams, ir papildomos 25 µg dozės bent 5 min intervalu, pagal poreikį, bet neviršijant 200 µg). Atsitiktinės atrankos būdu pacientams buvo paskirtas remimazolamas, midazolamas, dozuojamas pagal JAV vietos lygmeniu patvirtintą dozavimo režimą, arba placebas, kaip gelbėjamąjį vaistą naudojant midazolamą, dozuojamą tyrėjo nuožiūra.
Remimazolamo ir placebo grupių tyrimas buvo abipusiai aklas, o midazolamo atšakos – atviras dėl skirtingų midazolamo dozavimo režimų. Po parengiamojo gydymo fentaniliu analgezijai užtikrinti, pacientams per vieną minutę suleista pirma 5,0 mg (2 ml) remimazolamo arba jį atitinkančio placebo dozė arba per 2 minutes suleista 1,75 mg midazolamo (arba 1,0 mg midazolamo – ≥60 metų, silpnos sveikatos būklės arba lėtine liga sergantiems pacientams). Remimazolamo ir placebo atšakose buvo galima bent 2 min intervalu suleisti papildomas 2,5 mg (1 ml) dozes, kol bus sukelta pakankama sedacija arba, esant būtinybei, siekiant palaikyti sedaciją. Midazolamo atšakoje buvo galima kas 2 minutes per 2 minutes suleisti papildomas 1,0 mg dozes (arba 0,5 mg – ≥60 metų, silpnos sveikatos būklės arba lėtine liga sergantiems pacientams), siekiant sukelti ir palaikyti pakankamą sedaciją.

4 lentelėje nurodytas suleistų papildomų remimazolamo, gelbėjamojo vaisto midazolamo ir fentanilio dozių skaičius ir visa suleista šių vaistų dozė.

4 lentelė. Atliekant III fazės intraveninio remimazolamo klinikinius tyrimus suleistų papildomų remimazolamo, gelbėjamojo vaisto midazolamo ir fentanilio dozių skaičius ir visa suleista šių vaistų dozė (saugumo duomenų rinkinys)

	
	CNS7056-006
	CNS7056-008

	Parametras
(vidurkis ± standartinis nuokrypis)
	Remimazolamas
(N=296)
	Midazolamas
(N=102)
	Placebas (gelbėjamasis vaistas – midazolamas)
(N=60)
	Remimazolamas
(N=303)
	Midazolamas
(N=69)
	Placebas (gelbėjamasis vaistas – midazolamas)
(N=59)

	Papildomų tiriamojo vaisto dozių skaičius
	2,2 ± 1,6
	3,0 ± 1,1
	5,1 ± 0,5
	2,6 ± 2,0
	2,8 ± 1,6
	4,1 ± 0,8

	Visa suleista tiriamojo vaisto dozė (mg)
	10,5 ± 4,0
	3,9 ± 1,4
	0
	11,5 ± 5,1
	3,2 ± 1,5
	0

	Visa suleista gelbėjamojo vaisto midazolamo dozė (mg)
	0,3 ± 2,1
	3,2 ± 4,0
	6,8 ± 4,2
	1,3 ± 3,5
	2,6 ± 3,0
	5,9 ± 3,7

	Visa suleista fentanilio dozė (µg)
	88,9
 ± 21,7
	106,9 
± 32,7
	121,3 
± 34,4
	81,9 
± 54,3
	107,0 
± 60,6
	119,9 
± 80


Saugumo duomenų rinkinys apima visus randomizuotus pacientus, kuriems buvo suleista bent kiek tiriamojo vaisto.

Pagrindinė vertinamoji baigtis, sėkmingai atlikta procedūra, buvo apibrėžta, kaip atitinkanti šiuos kriterijus:
· atlikta kolonoskopijos arba bronchoskopija procedūra IR
· nereikėjo suleisti gelbėjamojo sedatyvo IR
· nereikėjo suleisti daugiau kaip 5 tiriamojo vaisto dozių per nė vieną 15 min langą (midazolamo atveju – nereikėjo suleisti daugiau kaip 3 dozių per nė vieną 12 min langą).

Lyginant remimazolamą ir placebą, nustatyti statistiškai reikšmingai aukštesni sėkmingai atliktos procedūros rodikliai ((p<0,0001; 5 ir 6 lentelės). Remimazolamo ir midazolamo palyginimai buvo aprašomojo pobūdžio, reikšmingumo tyrimų neatlikta. Atliekant specialų saugumo ir veiksmingumo tyrimą CNS7056-015 su pacientams, kurių ASA-PS buvo priskirta prie III–IV klasės, nustatyti panašūs rezultatai: sėkmingai atliktos procedūros rodiklis naudojant remimazolamą buvo 27 iš 32 (84,4 proc.), o naudojant placebą – 0 proc.

5 lentelė. Sėkmingai atliktos procedūros rodikliai atliekant III fazės klinikinius tyrimus, kai intraveninis remimazolamas buvo naudojamas atliekant <30 min trukmės procedūras (numatytų gydyti (ITT) pacientų duomenų rinkinys)

	Tyrimas
	CNS7056-006
	CNS7056-008

	Gydymo atšaka
	Remimazolamas
(N=297)
	Midazolamas
(N=100)
	Placebas (gelbėjamasis vaistas – midazolamas)
(N=58)
	Remimazolamas
(N=280)
	Midazolamas
(N=69)
	Placebas (gelbėjamasis vaistas – midazolamas)
(N=58)

	Sėkmingai atlikta procedūra (N (%))
	272 (91,6 %)
	26 (26,0 %)
	1 (1,7 %)
	232 (82,9 %)
	22 (31,9 %)
	2 (3,5 %)

	Nesėkminga procedūra (N (%))
Vartotas gelbėjamasis sedatyvas
Pernelyg daug dozių per nurodytą laiką (N)

Procedūra neužbaigta (N)
	25 (8,4 %)
9

17

7
	74 (74,0 %)
63

55

2
	57 (98,3 %)
55

42

1
	48 (17,1 %)
38

10

9
	47 (68,1 %)
37

10

5
	56 (96,6 %)
53

10

3


Numatytų gydyti (ITT) pacientų duomenų analizės rinkinys apima visus randomizuotus pacientus.

6 lentelė. Sėkmingai atliktos procedūros rodikliai atliekant III fazės klinikinius tyrimus, kai intraveninis remimazolamas buvo naudojamas atliekant ≥30 min trukmės procedūras (numatytų gydyti (ITT) pacientų duomenų rinkinys)

	Tyrimas
	CNS7056-006
	CNS7056-008

	Gydymo atšaka
	Remimazolamas
(N=1)
	Midazolamas
(N=3)
	Placebas (gelbėjamasis vaistas – midazolamas)
(N=2)
	Remimazolamas
(N=30)
	Midazolamas
(N=4)
	Placebas (gelbėjamasis vaistas – midazolamas)
(N=5)

	Sėkmingai atlikta procedūra (N (%))
	0
	0
	0
	18 (60,0 %)
	2 (50,0 %)
	1 (20,0 %)

	Nesėkminga procedūra (N (%))
Vartotas gelbėjamasis sedatyvas
Pernelyg daug dozių per nurodytą laiką (N)
Procedūra neužbaigta (N)
	1 (100 %)
1

1

0
	3 (100,0 %)
3

1

0
	2 (100 %)
2

2

0
	12 (40,0 %)
11

4

0
	2 (50,0 %)
2

0

0
	4 (80,0 %)
4

0

0


Numatytų gydyti (ITT) pacientų duomenų analizės rinkinys apima visus randomizuotus pacientus.

Laiko iki procedūros pradžios ir atsigavimo ypatumai naudojant remimazolamą buvo vertinami pagal antrines vertinamąsias baigtis – laiką iki reiškinių, kurios buvo vertinamos atliekant du III fazės tyrimus CNS7056-006 ir CNS7056-008. Remimazolamo grupėje laikas iki procedūros pradžios buvo trumpesnis (p<0,01) nei placebo (gelbėjamasis vaistas – midazolamas) grupėje (7 lentelė). Laikas iki atsigavimo nurodytas pagal procedūros trukmę (8 ir 9 lentelės).

7 lentelė. Laikas iki procedūros pradžios atliekant III fazės klinikinius tyrimus su intraveniniu remimazolamu (numatytų gydyti (ITT) pacientų duomenų rinkinys)

	Tyrimas
	CNS7056-006
	CNS7056-008

	Gydymo atšaka
	Remimazolamas
	Midazolamas
	Placebas (gelbėjamasis vaistas – midazolamas)
	Remimazolamas
	Midazolamas
	Placebas (gelbėjamasis vaistas – midazolamas)

	Į analizę įtrauktų pacientų skaičius
	296
	102
	60
	300
	68
	60

	Mediana (95 proc. PI)
	4,0 
(-, -)
	19,0 
(17,0, 20,0)
	19,5 
(18,0, 21,0)
	4,1 
(4,0, 4,8)
	15,5 
(13,8, 16,7)
	17, 
(16,0, 17,5)

	Min, max
	0, 26
	3, 32
	11, 36
	1, 41
	3, 53
	4, 29


Numatytų gydyti (ITT) pacientų duomenų analizės rinkinys apima visus randomizuotus pacientus.

8 lentelė. Laikas iki atsigavimo atliekant III fazės klinikinius tyrimus, kai intraveninis remimazolamas buvo naudojamas atliekant <30 min trukmės procedūras (numatytų gydyti (ITT) pacientų duomenų rinkinys)

	Tyrimas
	CNS7056-006
	CNS7056-008

	Gydymo atšaka
	Remimazolamas
	Midazolamas
	Placebas (gelbėjamasis vaistas – midazolamas)
	Remimazolamas
	Midazolamas
	Placebas (gelbėjamasis vaistas – midazolamas)

	Laikas nuo paskutinės dozės suleidimo iki visiško budrumo atgavimo1 (minutėmis)

	Į analizę įtrauktų pacientų skaičius
	284
	97
	57
	268
	63
	54

	Mediana (95 proc. PI)
	13,0 
(13,0, 14,0)
	23,0 
(21,0, 26,0)
	29, 
(24,0, 33,0)
	10,3 
(9,8, 12,0)
	18,0 
(11,0, 20,0)
	17,5 
(13,0, 23,0)

	Min, max
	3, 51
	5, 68
	9, 81
	1, 92
	2, 78
	5, 119

	Laikas nuo paskutinės dozės suleidimo iki momento, kai pacientą jau buvo galima išrašyti 2 (minutėmis)

	Į analizę įtrauktų pacientų skaičius
	294
	98
	58
	260
	62
	53

	Mediana (95 proc. PI)
	51,0 
(49,0, 54,0)
	56,5 
(52,0, 61,0)
	60,5 
(56,0, 67,0)
	62,5 
(60,0, 65,0)
	70,0 
(68,0, 87,0)
	85,0 
(71,0, 107,0)

	Min, max
	19, 92
	17, 98
	33, 122
	15, 285
	27, 761
	40, 178

	Laikas nuo paskutinės dozės suleidimo iki sugrįžimo prie įprastos veiklos3 (valandomis)

	Į analizę įtrauktų pacientų skaičius
	292
	95
	54
	230
	56
	46

	Mediana (95 proc. PI)
	3,2 
(3,0, 3,5)
	5,7 
(4,5, 6,9)
	5,3 
(3,3, 7,2)
	5,4 
(4,6, 6,2)
	7,3 
(5,2, 16,4)
	8,8 
(6,7, 17,0)

	Min, max
	0, 77
	1, 34
	1, 23
	0, 46
	1, 35
	2, 30


Pastaba1. 	Visiškas budrumas konstatuojamas, kai pirmą iš trijų kartų iš eilės po paskutinės tiriamojo arba gelbėjamojo vaisto injekcijos pradžios pagal modifikuoto stebėtojo atliekamo budrumo ir sedacijos vertinimo skalę (angl. Modified Observer's Assessment of Alertness/Sedation Scale) paciento būklė įvertinama 5 balais.
Pastaba2. 	Laikas iki momento, kai pacientą jau buvo galima išrašyti, nustatytas atliekant ėjimo testą.
Pastaba3. 	Sugrįžimo prie įprastos veiklos data ir laikas subjektyviu paciento požiūriu buvo užfiksuoti tyrimo slaugytojui 4-ą dieną (+3/-1 diena) po procedūros telefonu susisiekus su pacientu.
Numatytų gydyti (ITT) pacientų duomenų analizės rinkinys apima visus randomizuotus pacientus.


9 lentelė. Laikas iki atsigavimo atliekant III fazės klinikinius tyrimus, kai intraveninis remimazolamas buvo naudojamas atliekant ≥30 min trukmės procedūras (numatytų gydyti (ITT) pacientų duomenų rinkinys)

	Tyrimas
	CNS7056-006
	CNS7056-008

	Gydymo atšaka
	Remimazolamas
	Midazolamas
	Placebas (gelbėjamasis vaistas – midazolamas)
	Remimazolamas
	Midazolamas
	Placebas (gelbėjamasis vaistas – midazolamas)

	Laikas nuo paskutinės dozės suleidimo iki visiško budrumo atgavimo1 (minutėmis)

	Į analizę įtrauktų pacientų skaičius
	1
	3
	2
	30
	4
	5

	Mediana (95 proc. PI)
	6,0 (NT)
	27,0 
(25,0, 28,0)
	22,5 
(21,0, 24,0)
	34,8 
(16,2, 47,4)
	26,1 
(16,0, 42,0)
	48,0 
(22,0, 123,0)

	Min, max
	6, 6
	25, 28
	21, 24
	4, 114
	16, 42
	22, 123

	Laikas nuo paskutinės dozės suleidimo iki momento, kai pacientą jau buvo galima išrašyti 2 (minutėmis)

	Į analizę įtrauktų pacientų skaičius
	1
	3
	2
	29
	4
	5

	Mediana (95 proc. PI)
	58,0 
(NT)
	66,0 
(58,0, 74,0)
	60,0 
(52,0, 68,0)
	83,0 
(72,0, 103,0)
	63,5 
(38,0, 98,0)
	95,0 
(73,0, 157,0)

	Min, max
	58, 58
	58, 74
	52, 68
	26, 165
	38, 98
	73, 157

	Laikas nuo paskutinės dozės suleidimo iki sugrįžimo prie įprastos veiklos3 (valandomis)

	Į analizę įtrauktų pacientų skaičius
	1
	3
	2
	19
	4
	3

	Mediana (95 proc. PI)
	3,3 
(NT)
	8,1 
(7,0, 14,4)
	5,2 
(4,6, 5,8)
	16,7 
(4,7, 21,0)
	2,7 
(0,9, 5,1) 
	9,1 
(3,6, 37,0)

	Min, max
	3, 3
	7, 14
	5, 6
	3, 38
	1, 5
	4, 37


Pastaba1. 	Visiškas budrumas konstatuojamas, kai pirmą iš trijų kartų iš eilės po paskutinės tiriamojo arba gelbėjamojo vaisto injekcijos pradžios pagal modifikuoto stebėtojo atliekamo budrumo ir sedacijos vertinimo skalę (angl. Modified Observer's Assessment of Alertness/Sedation Scale) paciento būklė įvertinama 5 balais.
Pastaba2. 	Laikas iki momento, kai pacientą jau buvo galima išrašyti, nustatytas atliekant ėjimo testą.
Pastaba3. 	Sugrįžimo prie įprastos veiklos data ir laikas subjektyviu paciento požiūriu buvo užfiksuoti tyrimo slaugytojai 4-ą dieną (+3/-1 diena) po procedūros telefonu susisiekus su pacientu.
Numatytų gydyti (ITT) pacientų duomenų analizės rinkinys apima visus randomizuotus pacientus.
NT – netaikytina

Atliekant mažesnės nei 30 min trukmės procedūras, gydymo metu pasireiškę nepageidaujami reiškiniai remimazolamo, midazolamo ir placebo grupėse nustatyti atitinkamai 80,9 proc., 90,8 proc. ir 82,3 proc. pacientų. Atliekant 30 min ar ilgesnės trukmės procedūras, gydymo metu pasireiškę nepageidaujami reiškiniai remimazolamo grupėje nustatyti 87,1 proc. pacientų, o midazolamo ir placebo grupėse – 100 proc. pacientų.

Vaikų populiacija
Europos vaistų agentūra atidėjo įsipareigojimą pateikti Byfavo poveikio siekiant sukelti sedaciją tyrimų su viena ar daugiau vaikų populiacijos pogrupių rezultatus (vartojimo vaikams informacija pateikiama 4.2 skyriuje).

5.2	Farmakokinetinės savybės

Absorbcija

Remimazolamas leidžiamas į veną.

Pasiskirstymas

Remimazolamo vidutinė pasiskirstymo pusėjimo trukmė (t1/2α) buvo nuo 0,5 iki 2 min. Jo pasiskirstymo tūris (Vz) yra 0,9 l/kg. Remimazolamas ir jo pagrindinis metabolitas (CNS7054) vidutiniškai stipriai (~90 proc.) jungiasi prie plazmos baltymų, daugiausia – prie albumino.

Biotransformacija

Remimazolamas yra esterių grupės vaistas, kurį fermentas CES-1, kurio daugiausia yra kepenyse, greitai paverčia į farmakologiškai neaktyvų karboksilinės rūgšties metabolitą (CNS7054).
Metabolizuojamas remimazolamas daugiausia virsta į CNS7054, kuris tada toliau metabolizuojamas mažesne apimtimi, vykstant hidroksilinimui ir gliukurodinacijai. Virsmą į CNS7054 lemia kepenyse esančios karboksilesterazės (daugiausia 1A tipo); citochromo P450 fermentai tam neturi reikšmingos įtakos.
In vitro tyrimų duomenimis, nei remimazolamas, nei CNS7054 neslopina citochromo P450 izofermentų CYP1A2, CYP2C9, CYP2C19, CYP2D6, CYP3A4, CYP2B6 ir CYP2C8. Indukcinio poveikio pagrindiniams indukuojamiems P450 izofermentams 1A2, 2B6, ir 3A4 žmogaus organizme nenustatyta. Atlikus in vitro tyrimus, kliniškai reikšmingos CES inhibitorių ir substratų įtakos remimazolamo metabolizmui nenustatyta. Nustatyta, kad remimazolamas nėra svarbus žmogaus vaistų nešiklių (OATP1B1, OATP1B3, BCRP ir MDR1 (=P-glikoproteino)) substratas. Tas pats pasakytina apie CNS7054, kuris tirtas dėl poveikio MRP2-4. Priešingai, nustatyta, kad CNS7054 yra MDR1 ir BCRP substratas. Remimazolamas ir CNS7054 neslopina žmogaus vaistų nešiklių OAT1, OAT3, OATP1B1, OATP1B3, OCT2, MATE1, MATE2-K, BCRP, BSEP ir MDR1 arba toks slopinamasis poveikis jiems yra nereikšmingas.

Eliminacija

Vidutinis remimazolamo pusinės eliminacijos laikas (t1/2ß) – 7–11 min. Klirensas didelis (68±12 l/h) ir nesusijęs su kūno svoriu. Iš sveikų tiriamųjų organizmo per 24 val.  CNS7054 forma išsiskiria ne mažiau kaip 80 proc. remimazolamo dozės. Šlapime randami tik pėdsakai (<0,1 proc.) nepakitusio remimazolamo.

Tiesinis pobūdis

Atlikus remimazolamo dozės santykio su didžiausia remimazolamo koncentracija plazmoje (Cmax) ir bendra ekspozicija (AUC0-∞) tyrimus su savanoriais, kuriems buvo suleista 0,01–0,5 mg/kg dozė, nustatytas vaisto dozei proporcingas ryšys.

Ypatingos populiacijos

Senyvi pacientai
Reikšmingo amžiaus poveikio procedūrinės sedacijos tikslais naudojamo remimazolamo farmakokinetikai nenustatyta (žr. 4.2 skyrių).

Sutrikusi inkstų veikla
Atlikus tyrimus su pacientais, kurių inkstų veikla sutrikusi, įskaitant pacientus, sergančius lengvos formos arba galutinės stadijos inkstų liga, dėl kurios pacientui nebūtina dializė (įskaitant pacientus, kurių GFG yra <15 ml/min), remimazolamo farmakokinetikos pokyčių nenustatyta (žr. 4.2 skyrių).

Esant sunkiems kepenų veiklos sutrikimams, vaisto klirensas buvo mažesnis, todėl atsigavimas po sedacijos užtruko ilgiau (žr. 4.2 ir 4.8 skyrius).

5.3	Ikiklinikinių saugumo tyrimų duomenys

Įprastų farmakologinio saugumo, vienos ir kartotinių dozių toksiškumo ir genotoksiškumo ikiklinikinių tyrimų duomenys specifinio pavojaus žmogui nerodo.
Toliau aprašyta nepageidaujama reakcija nustatyta atliekant ne klinikinius tyrimus, o tyrimus su gyvūnais, kuriems į veną sulašinto tirpalo koncentracija buvo panaši į naudojamą klinikinėje praktikoje:
pirminiai pažeidimai dėl mechaninio kraujagyslės sienelės sudirginimo duriant adata gali būti sunkesni, kai remimazolamo koncentracija viršija 1–2 mg/ml (atliekant infuziją) arba viršija 5 mg/ml (suleidžiant boliusinę dozę).

Reprodukcija ir vystymasis

Toksinio poveikio reprodukcijai tyrimais, kurie buvo atlikti naudojant didžiausią toleruojamą dozę, poveikio patinų ir patelių vaisingumui ir reprodukcinės sistemos veiklos parametrams nenustatyta. Atliekant toksinio poveikio žiurkių ir triušių embrionams tyrimus, naudojant net didžiausias dozes, kurios sukėlė toksinį poveikį motininėms patelėms, nustatytas tik nereikšmingas toksinis poveikis embrionams (sumažėjęs vaisiaus svoris ir šiek tiek padidėjęs ankstyvos ir totalinės vaisiaus rezorbcijos atvejų skaičius). Remimazolamas ir jo pagrindinis metabolitas išsiskiria į žiurkių ir triušių patelių pieną. Neaktyvaus pagrindinio metabolito CNS7054 rasta žinduklių triušiukų plazmoje, tačiau nežinoma, ar remimazolamas su pienu patenka į žindomų palikuonių organizmą.


6.	FARMACINĖ INFORMACIJA

6.1	Pagalbinių medžiagų sąrašas

Injekcinis dekstranas 40
Laktozė monohidratas
Vandenilio chlorido rūgštis (skirta pH koreguoti)
Natrio hidroksidas (skirtas pH koreguoti).

6.2	Nesuderinamumas

Dėl Byfavo ir kartu vartojamų tirpalų nesuderinamumo galimas nusėdimas / susidrumstimas, dėl kurių gali užsikimšti kraujagyslės prieigos vieta. Byfavo nesuderinamas su Ringerio laktato tirpalu (dar vadinamu sudėtiniu natrio laktato infuziniu tirpalu arba Hartmano tirpalu), Ringerio acetato tirpalu ir Ringerio bikarbonato (vandenilio karbonato) infuziniu tirpalu ir kitais šarminiais tirpalais, nes preparato tirpumas esant 4 ir aukštesniam pH yra mažas.  

Šio vaistinio preparato negalima maišyti arba per tą pačią infuzijos sistemą vartoti kartu su kitais, išskyrus nurodytus 6.6 skyriuje.

6.3	Tinkamumo laikas

Neatidaryti flakonai

4 metai

Paruošto vartoti vaistinio preparato stabilumas

Įrodyta, kad paruoštas tirpalas, laikomas 20 °C –25 °C temperatūroje, chemiškai ir fiziškai stabilus išlieka 24 valandas.

Mikrobiologiniu požiūriu paruoštas preparatas turi būti suvartotas nedelsiant, nebent atidarymo / ištirpinimo / atskiedimo būdas toks, kad nelieka užteršimo mikrobais rizikos. Jeigu vaistinis preparatas nedelsiant nesuvartojamas, už laikymo trukmę ir sąlygas prieš vartojimą yra atsakingas vartotojas.

6.4	Specialios laikymo sąlygos

Šio vaistinio preparato laikymui specialių temperatūros sąlygų nereikalaujama.

Flakonus laikyti išorinėje dėžutėje, kad vaistinis preparatas būtų apsaugotas nuo šviesos.

Paruošto vaistinio preparato laikymo sąlygos pateikiamos 6.3 skyriuje.

6.5	Talpyklės pobūdis ir jos turinys

1 tipo stiklo flakonas su bromobutilo gumos kamščiu ir sandarinamuoju aliumininiu gaubteliu su nuplėšiamu mėlynu polipropileno dangteliu.

Pakuotės dydis – 10 flakonų.

[bookmark: OLE_LINK1]6.6	Specialūs reikalavimai atliekoms tvarkyti ir vaistiniam preparatui ruošti

Vartojimo instrukcija

Prieš vartojant, Byfavo turi būti paruoštas aseptinėmis sąlygomis.
Byfavo miltelius reikėtų ištirpinti į flakoną suleidžiant 8,2 ml natrio chlorido 9 mg/ml (0,9 proc.) injekcinio tirpalo. Paruoštas tirpalas yra skaidrus, bespalvis arba gelsvas ir iš esmės be matomų kietųjų dalelių; remimazolamo koncentracija jame siekia 2,5 mg/ml. Jeigu tirpale matomos kietosios dalelės arba pakitusi jo spalva, tokį tirpalą reikia išmesti. Byfavo skirtas vartoti tik vienam kartui. Įprastomis sąlygomis, atidarius flakoną, jo turinį reikėtų nedelsiant suvartoti (žr. 6.3 skyrių). Vaistinio preparato suleidimo instrukcija pateikiama 4.2 skyriuje.

Vartojimas kartu su kitais skysčiais

Nustatyta, kad Byfavo, kurio milteliai ištirpinti vartojant natrio chlorido (0,9proc.) tirpalą, yra suderinamas su:
gliukozės 5 proc. (masės pagal tūrį) intraveniniu infuziniu tirpalu,
gliukozės 20 proc. (masės pagal tūrį) intraveniniu infuziniu tirpalu, 
natrio chlorido 0,45 proc. (masės pagal tūrį) ir gliukozės 5 proc. (masės pagal tūrį) infuziniu tirpalu,
natrio chlorido 0,9 proc. (masės pagal tūrį) intraveniniu infuziniu tirpalu, 
Ringerio tirpalu (8,6 g/l natrio chlorido, 0,3 g/l kalio chlorido, 0,33 g/l kalcio chlorido dihidrato).

Atliekų tvarkymas

Nesuvartotą vaistinį preparatą ar atliekas reikia tvarkyti laikantis vietinių reikalavimų.

1.	VAISTINIO PREPARATO PAVADINIMAS

Byfavo 50 mg milteliai injekcinio ar infuzinio tirpalo koncentratui


2.	KOKYBINĖ IR KIEKYBINĖ SUDĖTIS

Kiekviename flakone yra remimazolamo besilato kiekis, atitinkantis 50 mg remimazolamo.

Ištirpinus miltelius, kiekviename koncentrato mililitre yra 5 mg remimazolamo.
Norint pasiekti galutinę 1–2 mg/ml koncentraciją, preparatą reikia atskiesti.

Pagalbinė medžiaga, kurios poveikis žinomas

Kiekviename flakone yra 198 mg injekcinio dekstrano 40.

Visos pagalbinės medžiagos išvardytos 6.1 skyriuje.


3.	FARMACINĖ FORMA

Milteliai injekcinio ar infuzinio tirpalo koncentratui (milteliai koncentratui).

Balti arba beveik balti milteliai.


4.	KLINIKINIAI DUOMENYS

4.1	Terapinės indikacijos

Remimazolamas 50 mg skirtas suaugusiųjų bendrosios nejautros intraveninei indukcijai ir palaikymui.

4.2	Dozavimas ir vartojimo metodas

Remimazolamas gali būti skiriamas tik ligoninėse arba tinkamą įrangą turinčiuose dienos stacionaro skyriuose, anesteziologo kvalifikaciją turinčių gydytojų.

Turi būti nuolat stebimos kraujotakos ir kvėpavimo funkcijos (pvz., elektrokardiograma (EKG), pulso oksimetrija) ir visuomet parengtos paciento kvėpavimo takų palaikymo, dirbtinio kvėpavimo ir kitos gaivinimo priemonės (žr. 4.4 skyrių).

Dozavimas

Byfavo dozė turi būti individualiai parinkta, atsižvelgiant į paciento atsaką ir premedikacijai vartojamus vaistinius preparatus. 
Kartu su Byfavo paprastai skiriami papildomi opioidiniai analgetiniai preparatai.

Nejautros sukėlimas

Remimazolamo infuzijos greitis turėtų būti nustatytas ties 6 mg/min. ir matuojamas pagal paciento atsaką iki klinikiniai požymiai rodo nejautros pradžią ir, jeigu reikia, gali būti didinamas iki didžiausio 12 mg/min. greičio.
Daugeliui suaugusių pacientų greičiausiai reikės 10–40 mg Byfavo dozės.

Nejautros palaikymas

Nejautra palaikoma leidžiant remimazolamą nepertraukiama infuzija.

Rekomenduojama pradinė nejautros palaikymo dozė yra 1 mg/min. remimazolamo; intervalas yra 0,1–2,5 mg/min., remiantis tinkamos nejautros palaikymo klinikiniu vertinimu. 

Nejautrai palaikyti vykdant infuziją, pagal klinikinius reikalavimus gali būti skiriami papildomi 6 mg boliusai per vieną minutę. Per 60 min. laikotarpį gali būti skiriami ne daugiau kaip trys (3) boliusai ne trumpesniais kaip 5 min. intervalais.
 
Operacijai baigiantis (pvz., likus 15 min. iki jos pabaigos) remimazolamo dozė gali būti palaipsniui mažinama, kad būtų paspartintas greitas atsigavimas po nejautros poveikio.

Ypatingos populiacijos

Senyvi pacientai, pacientai, kurių fizinė būklė pagal Amerikos anesteziologų draugijos klasifikaciją (angl. American Society of Anesthesiologists Physical Status, ASA-PS) priskirta prie III–IV klasės, ir <50 kg sveriantys pacientai
Senyvi pacientai ir pacientai, kurių ASA-PS priskirta prie III–IV klasės, gali būti jautresni anestetikų poveikiui. Priimant sprendimą dėl individualizuoto dozės koregavimo ≥65 metų pacientams ir (arba) pacientams, kurių ASA-PS priskirta prie III–IV klasės, ypač jeigu jų kūno svoris itin mažas (<50 kg), itin svarbu, prieš suleidžiant remimazolamą, atidžiai įvertinti bendrą šių pacientų būklę (žr. 4.4 skyrių). Pradinę dozę reikėtų parinkti iš žemesnės intervalo ribos.

Sutrikusi inkstų veikla
Esant bet kokio laipsnio inkstų veiklos sutrikimams (įskaitant pacientus, kurių glomerulų filtracijos greitis (GFG) <15 ml/min), dozės nebūtina koreguoti.

Sutrikusi kepenų veikla
Daugiausia remimazolamą metabolizuojančio fermento (karboksilesterazės-1 (CES-1)) yra kepenyse, ir kuo sunkesni kepenų veiklos sutrikimai, tuo remimazolamo klirensas yra mažesnis (žr. 5.2 skyrių). Pacientams, turintiems lengvų (5 ir 6 balai pagal Child-Pugh klasifikaciją) arba vidutinio sunkumo (7–9 balai pagal Child-Pugh klasifikaciją) kepenų veiklos sutrikimų, koreguoti dozės nerekomenduojama. Pacientams, turintiems sunkių kepenų veiklos sutrikimų (10–15 balų pagal Child-Pugh klasifikaciją; tik 3 klinikiniuose tyrimuose dalyvavusių tiriamųjų duomenys), gali pasireikšti stipresnis ir ilgiau išliekantis klinikinis poveikis, palyginti su sveikais tiriamaisiais. Koreguoti dozės nebūtina, bet reikėtų sutelkti dėmesį į dozių titravimo laiką, ir šiems pacientams reikėtų atsargiai titruoti remimazolamo dozę, kol bus pasiektas reikiamas poveikis (žr. 4.4 skyrių).

Vaikų populiacija
Remimazolamo saugumas ir veiksmingumas vaikams ir paaugliams iki 18 metų dar neištirti. Duomenų nėra.

Kitos populiacijos
Remimazolamo saugumas ir veiksmingumas pacientams, kuriems atliekama intrakranijinė chirurginė operacija, ir pacientams turintiems kognityvinių sutrikimų, dar neištirti. Duomenų nėra.

Vartojimo metodas

Remimazolamas skirtas leisti į veną. Prieš vartojant, remimazolamo miltelius reikia ištirpinti ir atskiesti 9 mg/ml natrio chlorido (0,9 proc.) injekciniame tirpale.

Vaistinio preparato ruošimo ir skiedimo prieš vartojant bei vartojimo su kitais skysčiais instrukcija pateikiama 6.6 skyriuje.

4.3	Kontraindikacijos

Padidėjęs jautrumas veikliajai medžiagai, kitiems benzodiazepinams arba bet kuriai 6.1 skyriuje nurodytai pagalbinei medžiagai.
Nestabili generalizuota miastenija (myasthenia gravis).

4.4	Specialūs įspėjimai ir atsargumo priemonės

Širdies ir kvėpavimo sistemos nepageidaujamos reakcijos

Gauta pranešimų apie širdies ir kvėpavimo sistemos nepageidaujamas reakcijas, nustatytas vartojant remimazolamą, įskaitant kvėpavimo slopinimą, bradikardiją ir hipotenziją. Suleidus remimazolamo, gali laikinai (10–20 dūžių per minutę) padidėti širdies ritmas; tokia nepageidaujama reakcija gali prasidėti praėjus vos 30 sekundžių nuo injekcijos pradžios. Toks širdies ritmo padidėjimas sutampa su kraujospūdžio sumažėjimu ir gali iškraipyti QT intervalo koregavimą pagal širdies ritmą, dėl to per pirmas kelias minutes po vaisto suleidimo QTcF intervalas gali būti šiek tiek pailgėjęs.
Ypatingą dėmesį reikia skirti senyviems pacientams (≥65 metų), pacientams, kurių sutrikęs kvėpavimas ir (arba) širdies veikla, ir pacientams, kurių bendra sveikatos būklė yra prastesnė (žr. 4.2 skyrių).

Vartojimas kartu su opioidais

Kartu su opioidais vartojamas remimazolamas gali sukelti kvėpavimo slopinimą, komą ir mirtį. Gydant pacientus, ilgesnį laiką vartojančius opioidus, rekomenduojama imtis atitinkamų atsargumo priemonių; reikėtų susilaikyti nuo prielaidos, kad šis poveikis jiems bus silpnesnis (žr. 4.5 skyrių).

Vartojimas kartu su alkoholiu / centrinės nervų sistemos (CNS) depresantais

Reikėtų vengti remimazolamą vartoti kartu su alkoholiu ir (arba) CNS depresantais. Alkoholio reikėtų vengti 24 valandas iki remimazolamo injekcijos. Remimazolamą vartojant kartu su alkoholiu arba CNS depresantais, gali padidėti remimazolamo klinikinis poveikis ir, be kita ko, gali pasireikšti kvėpavimo slopinimas (žr. 4.5 skyrių).

Ilgalaikis CNS depresantų vartojimas

Pacientams, kuriems taikomas ilgalaikis gydymas benzodiazepinais (pvz., dėl nemigos arba nerimo sutrikimų), gali išsivystyti pripratimas prie sedacinio ar migdomojo remimazolamo poveikio. Todėl pageidaujamo lygio nejautrai sukelti gali reikėti didesnės bendros remimazolamo dozės. Panašų poveikį galima stebėti ir vartojant kitus CNS depresantus. Rekomenduojama laikytis 4.2 skyriuje nurodyto titravimo režimo ir vaisto dozę titruoti į viršų atsižvelgiant į paciento atsaką, kol bus pasiektas pageidaujamas nejautros gylis (žr. 4.5 skyrių).

Stebėjimas

Remimazolamą gali suleisti tik taikyti nejautrą apmokyti sveikatos priežiūros specialistai, aplinkoje, kurioje yra visa kvėpavimo ir širdies kraujagyslių sistemos veiklos stebėjimui ir palaikymui būtina įranga. Injekciją atliekantys darbuotojai turi būti gerai išmokyti atpažinti ir suvaldyti numatomas nepageidaujamas reakcijas, įskaitant paciento gaivinimą stimuliuojant kvėpavimo sistemą ir širdį (žr. 4.2 skyrių). Taip pat gydytojas turėtų žinoti, per kiek laiko paprastai praeidavo remimazolamo ir tuo pat metu vartotų opioidų poveikis atliekant klinikinius tyrimus (žr. 5.1 skyrių), ir turėti omenyje, kad kiekvienu atveju šis poveikis gali skirtis. Pacientus reikėtų atidžiai stebėti, kol sveikatos priežiūros specialistas nuspręs, kad jie yra pakankamai atsigavę.

Amnezija

Remimazolamas gali sukelti anteretrogradinę amneziją. Užsitęsusi amnezija gali sukelti problemų ambulatoriniams pacientams, kuriuos buvo numatyta išrašyti iš ligoninės po intervencijos. Po remimazolamo injekcijų gydytojas turėtų įvertinti pacientų būklę ir išrašyti juos iš ligoninės, tik pateikęs atitinkamas rekomendacijas bei suteikęs reikiamą pagalbą.

Sutrikusi kepenų veikla

Dėl sumažėjusio klirenso sunkių kepenų veiklos sutrikimų turintiems pacientams gali pasireikšti stipresnis ir ilgiau išliekantis vaistinio preparato poveikis (žr. 5.2 skyrių). Šie pacientai gali būti jautresni kvėpavimo slopinimui (žr. 4.8 skyrių).

Myasthenia gravis

Ypatingų atsargumo priemonių reikėtų imtis remimazolamą švirkščiant pacientams, kuriems diagnozuota myasthenia gravis (žr. 4.3 skyrių).

Piktnaudžiavimas vaistais ir fizinė priklausomybė nuo vaistų

Remimazolamas gali paskatinti piktnaudžiavimą vaistais ir priklausomybės nuo jų atsiradimą. Į tai reikėtų atsižvelgti, kai remimazolamas skiriamas arba jo injekcijos atliekamos nerimaujant dėl didesnės netinkamo vaisto vartojimo arba piktnaudžiavimo juo rizikos.

Delyras

Remiantis paskelbtais įvairių tyrimų su raminamaisiais arba nejautrą sukeliančiais preparatais, naudojamais chirurgijai arba intensyvios priežiūros skyriuose giliajai sedacijai, rezultatais, pooperacinio delyro ir susijusių neuropsichiatrinių reiškinių pasitaiko nuo 4 % iki 53,3 % atvejų. Rizikos veiksniai, be kita ko, gali būti senyvas amžius, esami kognityviniai sutrikimai, nejautros arba sedacijos trukmė ir gylis, didesnės ilgalaikio poveikio benzodiazepinų dozės, metabolizmo sutrikimai, tokie kaip diabetas, elektrolitų sutrikimai, hipoksija, hiperkapnija, hipotenzija ir infekcijos. Nors neaišku, ar remimazolamas gali pats sukelti pooperacinio delyro riziką ar tik prisideda prie jos, reikia skirti mažiausią veiksmingą dozę. Jeigu pasireiškia pooperacinis delyras, be tinkamo paties delyro gydymo, reikia tinkamai šalinti bet kokius galimai susijusius rizikos veiksnius. Pacientai gali būti išleisti tik visiškai atgavę sąmoningumą, kad neliktų, pvz., nelaimingų atsitikimų, rizikos.

Paradoksinės reakcijos

Vartojant benzodiazepinus fiksuotos tokios paradoksinės reakcijos kaip sujaudinimas, nevalingi judesiai (įskaitant toninius ar kloninius traukulius ir raumenų drebulį), hiperaktyvumas, priešiškumas, įniršio reakcija, agresyvumas, paroksizminis jaudulys ir užsipuolimas. Šios reakcijos labiau tikėtinos vyresnio amžiaus pacientams, vartojant dideles dozes ir (arba) kai injekcija sušvirkščiama staigiai.

Užsitęsęs vaistinio preparato poveikis

Kai kuriems pacientams po operacijos, pabaigus remimazolamo vartojimą, stebėtas ilgesnis remimazolamo poveikis (sedacija, pailgėjęs laikas iki orientavimosi atgavimo). Tai dažniau nutikdavo vyresnio amžiaus (>65 metų) pacientams, priskirtiems ASA III-IV klasei ir paskutinę nejautros valandą remimazolamo dozes gavusiems didesniu greičiu (žr. 4.8 skyrių).

Pagalbinės medžiagos

Kiekviename šio vaistinio preparato 50 mg flakone yra 198 mg injekcinio dekstrano 40. 
Kai kuriems pacientams dekstranai gali sukelti anafilaksines arba anafilaktoidines reakcijas.

4.5	Sąveika su kitais vaistiniais preparatais ir kitokia sąveika

Farmakokinetinė vaistų sąveika

Remimazolamą metabolizuoja 1A tipo CES. In vivo vaistų sąveikos tyrimų neatlikta. In vitro tyrimų duomenys apibendrinti 5.2 skyriuje.

Farmakodinaminė vaistų sąveika

Stipresnė sedacija vartojant CNS depresantus ir opioidus
Remimazolamą vartojant kartu su opioidais ir CNS depresantais, įskaitant alkoholį, pacientui veikiausiai pasireikš stipresnė sedacija ir širdies ir kvėpavimo sistemos slopinimas. Tokį poveikį gali sukelti kartu remimazolamu vartojami opiatų dariniai (vartojami kaip nuskausminamieji, kosulį slopinantys vaistai arba pakaitiniai vaistai), antipsichoziniai vaistai, kiti benzodiazepinai (vartojami kaip anksiolitikai ar hipnotikai), barbituratai, propofolis, ketaminas, etomidatas, sedaciniai antidepresantai, ne nauji H1 antihistaminai ir centrinę nervų sistemą veikiantys vaistiniai preparatai nuo hipertenzijos.

Kartu su opioidais vartojamas remimazolamas gali sukelti stiprią sedaciją ir kvėpavimo slopinimą. Reikėtų stebėti, ar pacientams nepasireiškia kvėpavimo slopinimas, taip pat jiems sukeltos sedacijos ar nejautros gylį (žr. 4.2 ir 4.4 skyrius).

24 valandas iki remimazolamo injekcijų reikėtų vengti alkoholio, nes jis gali labai sustiprinti remimazolamo sedacinį poveikį (žr. 4.4 skyrių).

4.6	Vaisingumas, nėštumo ir žindymo laikotarpis

Nėštumas

Duomenų apie remimazolamo vartojimą nėštumo metu nėra arba jų nepakanka (mažiau nei 300 nėštumo baigčių).

Atliekant tyrimus su gyvūnais, tiesioginio ar netiesioginio žalingo poveikio reprodukcinei sistemai nenustatyta (žr. 5.3 skyrių). Atsargumo sumetimais nėštumo metu Byfavo geriau nevartoti.

Žindymo laikotarpis

Nežinoma, ar remimazolamas arba jo pagrindinis metabolitas (CNS7054) išsiskiria į motinos pieną. Remiantis turimais toksikologinių tyrimų su gyvūnais duomenimis, remimazolamas ir CNS7054 išsiskiria į pieną (žr. 5.3 skyrių). Pavojaus žindomiems naujagimiams / kūdikiams negalima atmesti, todėl remimazolamo geriau nevartoti žindančioms moterims. Jeigu remimazolamo injekcija yra būtina, rekomenduojama 24 val. po injekcijos pabaigos nežindyti.

Vaisingumas

Su žmonėms atliktų tyrimų duomenų apie remimazolamo poveikį vaisingumui nėra. Atlikus tyrimus su gyvūnais, gydymo remimazolamu poveikio poravimuisi ir vaisingumui nenustatyta (žr. 5.3 skyrių).

4.7	Poveikis gebėjimui vairuoti ir valdyti mechanizmus

Remimazolamas stipriai veikia gebėjimą vairuoti ir valdyti mechanizmus. Prieš suleidžiant remimazolamo, reikėtų įspėti pacientą, kad jam negalima vairuoti ir valdyti mechanizmų, kol jis visiškai neatsigaus. Gydytojas turėtų nuspręsti, kada pacientas gali grįžti į namus arba prie įprastos veiklos. Po išrašymo į namus grįžtančiam pacientui rekomenduojama pateikti atitinkamas rekomendacijas ir suteikti reikiamą pagalbą (žr. 4.4 skyrių).

4.8	Nepageidaujamas poveikis

Saugumo charakteristikų santrauka

Dažniausios nepageidaujamos reakcijos, kurios pasireiškia pacientams į veną suleidus remimazolamo bendrajai nejautrai sukelti, yra hipotenzija (51 proc.), pykinimas (22,1 proc.), vėmimas (15,2 proc.) ir bradikardija (12,8 proc.). Siekiant kontroliuoti hipotenzijos ir bradikardijos pasireiškimą klinikinėje praktikoje, būtina imtis atitinkamų atsargumo priemonių (žr. 4.4 skyrių).

Lentelės forma pateikiamas nepageidaujamų reakcijų sąrašas

1 lentelėje pagal MedDRA organų sistemų klasę ir dažnį nurodytos su į veną suleistu remimazolamu susijusios nepageidaujamos reakcijos, kurios nustatytos taikant bendrąją nejautrą kontroliuojamų klinikinių tyrimų metu. Kiekvienoje dažnio grupėje nepageidaujamos reakcijos pateiktos mažėjančio sunkumo tvarka. Pagal dažnumą nepageidaujamos reakcijos suskirstytos taip: labai dažnos (≥1/10), dažnos (nuo ≥1/100 iki <1/10), nedažnos (nuo ≥1/1 000 iki <1/100), retos (nuo ≥1/10 000 iki <1/1 000), labai retos (<1/10 000) ir dažnis nežinomas (negali būti apskaičiuotas pagal turimus duomenis).

1 lentelė. Lentelės forma pateikiamas nepageidaujamų reakcijų sąrašas

	Imuninės sistemos sutrikimai
Dažnis nežinomas
	
Anafilaksinė reakcija

	Psichikos sutrikimai
Dažnos
	
Sujaudinimas

	Nervų sistemos sutrikimai
Dažnos 
	
Galvos skausmas
Galvos svaigimas

	Širdies veiklos sutrikimai
Labai dažnos 
	
Bradikardija1*

	Kraujagyslių sutrikimai
Labai dažnos 
	
Hipotenzija2*

	Kvėpavimo sistemos, krūtinės ląstos ir tarpuplaučio sutrikimai
Dažnos
Nedažnos
	

Kvėpavimo slopinimas3*
Žagsulys

	Virškinimo trakto sutrikimai
Labai dažnos
Labai dažnos
Nedažnos
	
Pykinimas
Vėmimas
Glosoptozė

	Bendrieji sutrikimai ir vartojimo vietos pažeidimai
Dažnos
Dažnos
Nedažnos 
	
Šaltkrėtis
Užsitęsęs vaistinio preparato poveikis4*
Hipotermija


1	Bradikardija apima šiuos nustatytus reiškinius: bradikardiją, sinusinę bradikardiją ir širdies ritmo sumažėjimą.
2	Hipotenzija apima šiuos nustatytus reiškinius: hipotenziją, procedūrinę hipotenziją, poprocedūrinę hipotenziją, sumažėjusį kraujospūdį, sumažėjusį vidutinį arterinį sistolinį, ortostatinę hipotenziją ir ortostatinį netoleravimą.
3	Kvėpavimo slopinimas apima šiuos nustatytus reiškinius: hipoksiją, sulėtėjusį kvėpavimą, dispnėją, sumažėjusią deguonies saturaciją, hipoapnėją, kvėpavimo slopinimą ir kvėpavimo sutrikimą.
4	Užsitęsęs vaistinio preparato poveikis apima šiuos nustatytus reiškinius: užsitęsusį atsigavimą po nejautros, mieguistumą ir užsitęsusį terapinį vaistinio preparato poveikį.
*	Žr. kai kurių nepageidaujamų reakcijų aprašą.

Kai kurių nepageidaujamų reakcijų aprašas

Nepageidaujamos reakcijos, apie kurias pranešta, – hipotenzija, kvėpavimo slopinimas ir bradikardija – tai medicininės sąvokos, apimančios grupę reiškinių (žr.  1–3 išnašas po 1 lentele); bent 1 proc. pacientų, kuriems buvo suleista remimazolamo, nustatytų reiškinių dažnumas nurodytas 2 lentelėje pagal jų sunkumo lygį.

2 lentelė. Kai kurios iš nustatytų nepageidaujamų reakcijų

	Nepageidaujama reakcija 
	Pranešto reiškinio terminas 
	Nežymūs 
	Vidutiniai 
	Sunkūs 

	Bradikardija 

		Bradikardija 
	6,1 %
	3,7 %
	0,3 %

		Sumažėjęs širdies susitraukimų dažnis
	1,2 %
	0,6 %
	0 %

	Hipotenzija 

		Sumažėjęs kraujospūdis
	18 %
	2,1 %
	0 %

		Hipotenzija 
	14,8 %
	9,7 %
	0,6 %

		Sumažėjęs vidutinis arterinis kraujospūdis
	3 %
	0,1 %
	0 %

		Procedūrinė hipotenzija
	2,5 %
	0,6 %
	0 %

	Kvėpavimo slopinimas 

		Sumažėjas prisotinimas deguonimi
	3,7 %
	0,7 %
	0,3 %

		Hipoksija 
	3 %
	0,3 %
	0 %



Kitos ypatingos populiacijos

Senyvi pacientai ir (arba) pacientai, kurių ASA-PS priskirta prie III–IV klasės

Širdies ir kvėpavimo sistemos reiškiniai
Taikant bendrąją nejautrą kontroliuojamų tyrimų metu, ≥65 metų pacientams reiškiniai, kuriuos apima terminai „hipotenzija“, „kvėpavimo slopinimas“ ir „bradikardija“, nustatyti dažniau, nei jaunesniems kaip 65 metų pacientams (hipotenzija – atitinkamai 64,2 proc. ir 35,4 proc.; kvėpavimo slopinimas – 11,6 proc. ir 5,8 proc.; bradikardija – 19,0 proc. ir 4,5 proc.). Pacientams, kurių ASA-PS priskirta prie III–IV klasės, hipotenzija, kvėpavimo slopinimas ir bradikardija taip pat pasireiškė dažniau, nei pacientams, kurių ASA-PS priskirta prie I–II klasės (hipotenzija – atitinkamai 70,2 proc. ir 32,6 proc.; kvėpavimo slopinimas – 15,7 proc. ir 2,4 proc.; bradikardija – 18,1 proc. ir 6,9 proc.) (žr. 4.2 ir 4.4 skyrius).

Užsitęsusi sedacija
Kontroliuojamuose bendrosios nejautros tyrimuose ≥65 metų amžiaus pacientai dažniau patirdavo reiškinių, priskiriamų užsitęsusio vaistinio preparato poveikio grupei, nei jaunesni kaip 65 metų pacientai (11 proc. plg. su 2,3 proc.). Pacientams, priskirtiems ASA-PS III-IV klasei, taip pat dažniau pasitaikydavo užsitęsusio vaistinio preparato poveikio atvejų, nei pacientams, priskirtiems ASA-PS I‑II klasei (12,7 proc. plg. su 1,2 proc.) (žr. 4.4 skyrių). 

Pacientai, kurių kepenų veikla sutrikusi
Kvėpavimo slopinimas (hipoksija ir (arba) sumažėjusi deguonies saturacija) nustatytas dviem iš 8 tiriamųjų, turėjusių vidutinio sunkumo kepenų veiklos sutrikimų, ir vienam iš 3 tiriamųjų, turėjusių sunkių kepenų veiklos sutrikimų, kurie dalyvavo specialiame klinikiniame tyrime, skirtame įvertinti remimazolamo poveikį esant sutrikusiai kepenų veiklai (žr. 4.2 skyrių).

Pranešimas apie įtariamas nepageidaujamas reakcijas

Svarbu pranešti apie įtariamas nepageidaujamas reakcijas po vaistinio preparato registracijos, nes tai leidžia nuolat stebėti vaistinio preparato naudos ir rizikos santykį. Sveikatos priežiūros specialistai turi pranešti apie bet kokias įtariamas nepageidaujamas reakcijas naudodamiesi V priede nurodyta nacionaline pranešimo sistema.

4.9	Perdozavimas

Simptomai

Manoma, kad remimazolamo perdozavimas pasireikštų ilgesniu farmakologiniu veikimu ir gali pasireikšti vienu arba keliais iš šių požymių: hipotenzija, bradikardija ir kvėpavimo slopinimu.

Perdozavimo gydymas

Reikėtų stebėti paciento gyvybinius rodiklius ir, atsižvelgiant į paciento klinikinę būklę, taikyti atitinkamas pagalbines priemones, įskaitant kvėpavimo takų praeinamumo ir tinkamo ventiliavimo užtikrinimą bei tinkamos prieigos prie venos sistemos įvedimą. Visų pirma, pacientams gali tekti taikyti simptominį gydymą dėl poveikio širdies ir kvėpavimo sistemai arba centrinei nervų sistemai.
Flumazenilas, specifinis benzodiazepinų receptorių antagonistas, skirtas visiškai arba iš dalies panaikinti sedacinį benzodiazepinų poveikį; jis gali būti vartojamas tais atvejais, kai patvirtinamas arba įtariamas remimazolamo perdozavimas.
Flumazenilas skirtas naudoti tik kaip papildoma, o ne kaip pakaitinė priemonė tinkamai gydant benzodiazepinų perdozavimą. Flumazenilas neutralizuos tik benzodiazepinų sukeltą poveikį, bet neneutralizuos kitų kartu vartojamų vaistinių preparatų, pvz., opioidų, poveikio.
Tam tikrą laiką užbaigus gydymą reikėtų stebėti, ar pacientams, kuriems suleista flumazenilo, nepasireiškia pakartotinė sedacija, kvėpavimo slopinimas ar kiti liekamieji benzodiazepinų sukeliami reiškiniai. Tačiau, kadangi flumazenilo pusinės eliminacijos laikas yra maždaug toks pat, kaip remimazolamo, pakartotinės sedacijos rizika suleidus flumazenilo yra nedidelė.


5.	FARMAKOLOGINĖS SAVYBĖS

5.1	Farmakodinaminės savybės

Farmakoterapinė grupė – Psicholeptikai, hipnotikai ir sedatyvai; ATC kodas – N05CD14.

Veikimo mechanizmas

Remimazolamas yra itin trumpai veikiantis benzodiazepinų grupės sedatyvas / hipnotikas. Remimazolamo poveikis CNS priklauso nuo į veną suleistos dozės ir nuo to, ar vartojami kiti vaistiniai preparatai. Remimazolamas stipriai jungiasi prie A tipo gama aminobutirinės rūgšties (toliau – GABAA) receptorių benzodiazepinų jungimosi vietų, o jo karboksilinės rūgšties metabolitas (CNS7054) maždaug 300 kartų silpniau jungiasi prie šių receptorių. Nenustatyta aiškaus remimazolamo selektyvumo skirtingų potipių GABAA receptoriams.

Farmakodinaminis poveikis

Pagrindinis farmakodinaminis remimazolamo poveikis yra sedacija ir migdomasis poveikis.
Sveikiems jauniems suaugusiesiems sedacija pasireiškia suleidus vieną 0,05–0,075 mg/kg boliusinę dozę, praėjus 1–2 min po injekcijos. Lengva ir vidutinė sedacija pasireiškia, kai vaisto koncentracija plazmoje siekia maždaug 0,2 µg/ml. Sąmonė prarandama suleidus 0,1 mg/kg (senyviems pacientams) arba 0,2 mg/kg (sveikiems jauniems suaugusiesiems), kai vaisto koncentracija plazmoje siekia maždaug 0,65 µg/ml. Palaikant nejautrą remimazolamo koncentracija plazmoje paprastai būna maždaug 1 µg/ml, kai kartu vartotas remifentanilis. Naudojant 0,075 mg/kg remimazolamo dozę, pacientai buvo visiškai budrūs po 10 minučių.

Po injekcijos remimazolamas gali sukelti anteretrogradinę amneziją, dėl kurios pacientai gali neatsiminti procedūros metu nutikusių įvykių.

Klinikinis veiksmingumas ir saugumas

Remimazolamo veiksmingumas buvo vertinamas atliekant du pagrindinius tyrimus CNS7056-022 ir ONO-2745-05 su suaugusiais pacientais (20–91 metų amžiaus), kurių ASA-PS buvo priskirta prie I–IV klasės ir kuriems buvo atliekamos įvairios planinės operacijos. Papildomi remimazolamo duomenys surinkti atliekant papildomus propofoliu kontroliuojamus klinikinius tyrimus su širdies operacijomis (CNS7056-010 ir CNS7056-011).

ONO-2745-05. Tai buvo Japonijoje vykdytas IIb / III fazės daugiacentris atsitiktinių imčių lygiagrečių grupių remimazolamo palyginimo su propofoliu tyrimas su chirurgijos pacientais, priskirtais ASA I arba II klasei, kuriems taikyta bendroji nejautra. Remimazolamas buvo vartojamas 6 mg/kg/val. (n = 158) arba 12 mg/kg/val. (n = 156) doze, nepertraukiama intravenine infuzija iki sąmonės netekimo. Po sąmonės netekimo būdavo pradedama nepertraukiama intraveninė infuzija 1 mg/kg/val. doze, o vėliau infuzijos sparta koreguojama pagal poreikį (maksimali leidžiama dozė – 2 mg/kg/val.), atsižvelgiant į atskirų tiriamųjų bendrąją būklę, iki operacijos pabaigos.

CNS7056-022. Tai buvo europinis patvirtinamasis tyrimas, skirtas nustatyti, ar remimazolamo veiksmingumas ne blogesnis, o hemodinaminis stabilumas geresnis už propofolio, sukeliant ir palaikant bendrąją nejautrą per planines operacijas su pacientais, priskirtais ASA III arba IV klasei. Pacientai buvo atsitiktinai priskirti remimazolamo (n = 270) arba propofolio grupei (n = 95). Remimazolamas buvo vartojamas 6 mg/min. doze 3 minutes, po to 2,5 mg/min. doze 7 minutes ir dar 10 minučių – 1,5 mg/min. doze. Po to bendroji nejautra buvo palaikoma 1 mg/min. infuzijos sparta, dozę koreguojant 0,7–2,5 mg/min. ribose, atsižvelgiant į atskirų tiriamųjų bendrąją būklę, iki operacijos pabaigos.

Pagrindinių klinikinių tyrimų pagrindinės vertinamosios baigtys buvo šios:
· Procentinė dalis bendrosios nejautros palaikymo laiko, kai Narcotrend indeksas (NCI) buvo ≤60 (CNS7056-022).
· Funkcinė geba kaip bendrosios nejautros preparato, vertinant 3 kintamųjų – atsibudimo per operaciją arba prisiminimo, gelbstimosios sedacijos arba kitų slopinamųjų preparatų poreikio ir kūno judesių – derinį (ONO-2745-05).
Pagrindinė vertinamoji baigtis buvo pasiekta abiejuose klinikiniuose tyrimuose (žr. 3 lentelę). Visos remimazolamo dozės nebuvo blogesnės už propofolį. 

3 lentelė. Pagrindinių klinikinių tyrimų pagrindinės vertinamosios baigtys

	
	CNS7056-022
	ONO-2745-05

	
	RMZ61
	PROP
	RMZ62
	RMZ123
	PROP

	Geba kaip bendrosios nejautros preparato
	-
	-
	100 %
	100 %
	100 %

	Narcotrend indekso ≤60 vidutinė trukmė
	95 %
	99 %
	-
	-
	-


Indukcijos dozė 6 mg/min. (1), 6 mg/kg/val. (2) arba 12 mg/kg/val. (3); RMZ – remimazolamas, PROP – propofolis

Tyrimo CNS7056-022 svarbiausia antrinė vertinamoji baigtis buvo hemodinaminis stabilumas, įvertinamas kaip absoliučioji arba santykinė hipotenzija ir vazopresoriaus vartojimas. Tai buvo įvertinta laikotarpiu prieš operacijos pradžią ir rezultatų santrauka pateikta 4 lentelėje. Remimazolamu gydytiems pacientams rečiau pasitaikė vidutinio arterinio kraujospūdžio (VAK) žemiau 65 mmHg, trunkančio 1 min., atvejų ir rečiau – vazopresoriaus vartojimo atvejų.

4 lentelė. III fazės klinikinio tyrimo CNS7056-022 svarbiausios antrinės vertinamosios baigtys

	Vertinamoji baigtis
	Remimazolamas
	Propofolis

	
	N = 270
	N = 95

	VAK <65 mmHg
	 
	 

	VAK <65 mmHg, nuo TVP vartojimo pradžios iki 15 minučių po pirmojo odos pjūvio, ilgesnių kaip 1 minutės reiškinių skaičius
	 
	 

	Vidurkis ± standartinis nuokrypis
	6,62 ± 6,604
	8,55 ± 8,944

	PI 95 % 
	(5,83–7,41)
	(6,75–10,4)

	Mediana (min., maks.)
	5 (2, 10)
	6 (3, 11)

	Mažiausiųjų kvadratų vidurkių skirtumas tarp preparatų (95 % PI)
	1,9292 (0,2209–3,6375)

	Norepinefrino vartojimas
	 
	 

	Norepinefrino boliusai arba infuzija, arba nepertraukiama 2 minučių infuzija, reiškinių skaičius
	 
	 

	Vidurkis ± standartinis nuokrypis
	14,06 ± 13,540
	19,86 ± 14,560

	PI 95 %
	(12,4–15,7)
	(16,9–22,8)

	Mediana (min., maks.)
	12 (0, 63)
	21 (0, 66)

	 Mažiausiųjų kvadratų vidurkių skirtumas tarp preparatų (95 % PI)
	5,8009 (2,5610–9,0409)

	VAK <65 mmHg IR / ARBA norepinefrino vartojimas
	 
	 

	Reiškinių skaičius
	 
	 

	Vidurkis ± standartinis nuokrypis
	20,68 ± 16,444
	28,41 ± 17,468

	PI 95 %
	(18,7–22,6)
	(24,9–31,9)

	Mediana (min., maks.)
	21 (0, 68)
	30 (0, 75)

	 
	 
	 

	Mažiausiųjų kvadratų vidurkių skirtumas tarp preparatų (95 % PI)
	7,7301 (3,8090–11,651)

		TVP – tiriamasis vaistinis preparatas; VAK – vidutinis arterinis kraujospūdis



Laiko iki procedūros pradžios ir atsigavimo ypatumai naudojant remimazolamą buvo vertinami pagal antrines vertinamąsias baigtis – laiką iki reiškinių, kurios buvo vertinamos atliekant pagrindinius klinikinius tyrimus. Kiekviename tyrime laiko iki atsigavimo trukmė remimazolamo grupėse buvo šiek tiek ilgesnė nei propofolio grupėje (5 lentelė).

5 lentelė. Indukcijos ir atsigavimo vertinamosios baigtys atliekant III fazės klinikinius tyrimus

	Trukmės mediana
	CNS 7056-022
	ONO-2745-05

	
	RMZ1
	PROP4
	RMZ62
	RMZ123
	PROP

	Indukcijos vertinamosios baigtys
	
	
	
	
	

	- Laikas iki sąmonės netekimo
   Pacientų (n)
   95 % PI
   K1; K3
   Min., maks.
	2,5 min.

268
2,5–2,8 min.
2,0; 3,3 min.
Netaikoma
	3 min.

95
3,0–3,2 min.
2,5; 3,7 min.
Netaikoma
	100,5 s

150
Netaikoma
Netaikoma
24; 165 s
	87,5 s

150
Netaikoma
Netaikoma
30; 170 s
	80 s

75
Netaikoma
Netaikoma
17; 280 s

	Atsigavimo vertinamosios baigtys
Laikas nuo TVP§ vartojimo pabaigos iki
	
	
	
	
	

	- Ekstubacijos
   Pacientų (n)
   95 % PI
   K1; K3
   Min., maks.
	12 min.
263
11–13 min.
8; 18 min.
Netaikoma
	11 min.
95
10–12 min.
8; 15 min.
Netaikoma
	15,5 min.
150
Netaikoma
Netaikoma
3; 104 min.
	18 min.
150
Netaikoma
Netaikoma
2; 58 min.
	12 min.
75
Netaikoma
Netaikoma
3; 42 min.

	- Atsibudimo#
   Pacientų (n)
   95 % PI
   K1; K3
   Min., maks.
	15 min.
257
13–17 min.
9; 26 min.
Netaikoma
	12 min.
95
10–13 min.
8; 16 min.
Netaikoma
	12 min.
150
Netaikoma
Netaikoma
1; 87 min.
	12 min.
150
Netaikoma
Netaikoma
0; 50 min.
	10 min.
75
Netaikoma
Netaikoma
0; 24 min.

	- Orientavimosi##
   Pacientų (n)
   95 % PI
   K1; K3
   Min., maks.
	54 min.
262
47–61 min.
31; 88 min.
Netaikoma
	30 min.
95
27–33 min.
22; 48 min.
Netaikoma
	21 min.
149
Netaikoma
Netaikoma
3; 106 min.
	21 min.
149
Netaikoma
Netaikoma
2; 125 min.
	14 min.
75
Netaikoma
Netaikoma
4; 86 min.

	- Modifikuotojo Aldrete įverčio ≥9
   Pacientų (n)
   95 % PI
   K1; K3
…Min., maks.
	53 min.

260
44–58 min.
30; 98 min.
Netaikoma
	37 min.

94
28–45 min.
21; 88 min.
Netaikoma
	


Netaikoma
	


Netaikoma
	


Netaikoma

	- Išleidimo iš operacinės
   Pacientų (n)
   95 % PI
   K1; K3
   Min., maks.
	


Netaikoma
	


Netaikoma
	25 min.

150
Netaikoma
Netaikoma
4; 144 min.
	25 min.

150
Netaikoma
Netaikoma
5; 125 min.
	16 min.

75
Netaikoma
Netaikoma
5; 87 min.


	Indukcijos dozės: remimazolamas (1) 6 mg/min., (2) 6 mg/kg/val. arba (3) 12 mg/kg/h, (4) propofolio dozė, remimazolamui lygiaverčio stiprumo
# 	ONO-2745-05 – akių atmerkimas; CNS7056-022 – atsakas į žodinę komandą (MOAA/S≥4)
 ## 	ONO-2745-05 – gimimo datos pasakymas; CNS7056-022 – vietos, laiko, aplinkybių žinojimas ir asmens atpažinimas
§	Tiriamasis vaistinis preparatas

Klinikinis saugumas

Gydant pasireiškiančių nepageidaujamų reiškinių dažnis propofoliu kontroliuojamuose tyrimuose buvo toks: mažos remimazolamo indukcijos dozės grupėse – 90,7 %, didelės remimazolamo indukcijos dozės grupėse – 83,7 % ir propofolio grupėse – 92,5 %. Remimazolamo dozės grupėse ypač buvo mažesnis hemodinaminių nepageidaujamų reiškinių dažnis, palyginti su propofolio grupėmis (6 lentelė).

6 lentelė. Pacientų, turinčių hemodinaminio nestabilumo nepageidaujamų reiškinių propofoliu kontroliuojamuose tyrimuose, skaičius

	Bendrasis pacientų skaičius
	Remimazolamas
	Propofolis

	
	N = 671
	N = 226

	Reiškinius patyrusių pacientų skaičius
	
	

	Hipotenzija, n (n/N%) [95 % PI] 
	344 (51,3 %) [47,5-55,0]
	150 (66,4 %) [59,0-72,2]

	Bradikardija, n (n/N%) [95 % PI] 
	96 (14,3 %) [11,9-17,2]
	50 (22,1 %) [17,2-28,0]



Vaikų populiacija

Europos vaistų agentūra atidėjo įsipareigojimą pateikti Byfavo poveikio siekiant sukelti bendrąją nejautrą tyrimų su viena ar daugiau vaikų populiacijos pogrupių rezultatus (vartojimo vaikams informacija pateikiama 4.2 skyriuje).

5.2	Farmakokinetinės savybės

Absorbcija

Remimazolamas leidžiamas į veną.

Pasiskirstymas

Remimazolamo vidutinė pasiskirstymo pusėjimo trukmė (t1/2α) buvo nuo 0,5 iki 2 min. Jo pasiskirstymo tūris (Vd) yra 0,9 l/kg. Remimazolamas ir jo pagrindinis metabolitas (CNS7054) vidutiniškai stipriai (~90 proc.) jungiasi prie plazmos baltymų, daugiausia – prie albumino.

Biotransformacija

Remimazolamas yra esterių grupės vaistas, kurį fermentas CES-1, kurio daugiausia yra kepenyse, greitai paverčia į farmakologiškai neaktyvų karboksilinės rūgšties metabolitą (CNS7054). Metabolizuojamas remimazolamas daugiausia virsta į CNS7054, kuris tada toliau metabolizuojamas mažesne apimtimi, vykstant hidroksilinimui ir gliukurodinacijai. Virsmą į CNS7054 lemia kepenyse esančios karboksilesterazės (daugiausia 1A tipo); citochromo P450 fermentai tam neturi reikšmingos įtakos.
In vitro tyrimų duomenimis, nei remimazolamas, nei CNS7054 neslopina citochromo P450 izofermentų CYP1A2, CYP2C9, CYP2C19, CYP2D6, CYP3A4, CYP2B6 ir CYP2C8. Indukcinio poveikio pagrindiniams indukuojamiems P450 izofermentams 1A2, 2B6, ir 3A4 žmogaus organizme nenustatyta. Atlikus in vitro tyrimus, kliniškai reikšmingos CES inhibitorių ir substratų įtakos remimazolamo metabolizmui nenustatyta. Nustatyta, kad remimazolamas nėra svarbus žmogaus vaistų nešiklių (OATP1B1, OATP1B3, BCRP ir MDR1 (=P-glikoproteino)) substratas. Tas pats pasakytina apie CNS7054, kuris tirtas dėl poveikio MRP2-4. Priešingai, nustatyta, kad CNS7054 yra MDR1 ir BCRP substratas. Remimazolamas ir CNS7054 neslopina žmogaus vaistų nešiklių OAT1, OAT3, OATP1B1, OATP1B3, OCT2, MATE1, MATE2-K, BCRP, BSEP ir MDR1 arba toks slopinamasis poveikis jiems yra nereikšmingas.

Eliminacija

Remimazolamo vidutinis pusinės eliminacijos laikas (t1/2ß) – 7–11 min. Imituojama kontekstui jautri pusėjimo trukmė po 4 val. infuzijos yra 6,6  2,4 minutės. Klirensas didelis (68 ± 12 l/h) ir nesusijęs su kūno svoriu. Iš sveikų tiriamųjų organizmo per 24 val.  CNS7054 forma išsiskiria ne mažiau kaip 80 proc. remimazolamo dozės. Šlapime randami tik pėdsakai (<0,1 proc.) nepakitusio remimazolamo.

Tiesinis pobūdis

Atlikus remimazolamo dozės santykio su didžiausia remimazolamo koncentracija plazmoje (Cmax) ir bendra ekspozicija (AUC0-∞) tyrimus su savanoriais, kuriems buvo suleista 0,01–0,5 mg/kg dozė, nustatytas vaisto dozei proporcingas ryšys.

Ypatingos populiacijos

Senyvi pacientai
Reikšmingo amžiaus poveikio naudojamo remimazolamo farmakokinetikai nenustatyta (žr. 4.2 skyrių).

Sutrikusi inkstų veikla
Atlikus tyrimus su pacientais, kurių inkstų veikla sutrikusi, įskaitant pacientus, sergančius lengvos formos arba galutinės stadijos inkstų liga, dėl kurios pacientui nebūtina dializė (įskaitant pacientus, kurių GFG yra <15 ml/min), remimazolamo farmakokinetikos pokyčių nenustatyta (žr. 4.2 skyrių).

Sutrikusi kepenų veikla
Esant sunkiems kepenų veiklos sutrikimams, vaisto klirensas buvo mažesnis, todėl atsigavimas po sedacijos užtruko ilgiau (žr. 4.2 ir 4.8 skyrius).

5.3	Ikiklinikinių saugumo tyrimų duomenys

Įprastų farmakologinio saugumo, vienos ir kartotinių dozių toksiškumo ir genotoksiškumo ikiklinikinių tyrimų duomenys specifinio pavojaus žmogui nerodo.
Toliau aprašyta nepageidaujama reakcija nustatyta atliekant ne klinikinius tyrimus, o tyrimus su gyvūnais, kuriems į veną sulašinto tirpalo koncentracija buvo panaši į naudojamą klinikinėje praktikoje: pirminiai pažeidimai dėl mechaninio kraujagyslės sienelės sudirginimo duriant adata gali būti sunkesni, kai remimazolamo koncentracija viršija 1–2 mg/ml (atliekant infuziją) arba viršija 5 mg/ml (suleidžiant boliusinę dozę).

Reprodukcija ir vystymasis

Toksinio poveikio reprodukcijai tyrimais, kurie buvo atlikti naudojant didžiausią toleruojamą dozę, poveikio patinų ir patelių vaisingumui ir reprodukcinės sistemos veiklos parametrams nenustatyta. Atliekant toksinio poveikio žiurkių ir triušių embrionams tyrimus, naudojant net didžiausias dozes, kurios sukėlė toksinį poveikį motininėms patelėms, nustatytas tik nereikšmingas toksinis poveikis embrionams (sumažėjęs vaisiaus svoris ir šiek tiek padidėjęs ankstyvos ir totalinės vaisiaus rezorbcijos atvejų skaičius). Remimazolamas ir jo pagrindinis metabolitas išsiskiria į žiurkių, triušių ir avių patelių pieną. Neaktyvaus pagrindinio metabolito CNS7054 rasta žinduklių triušiukų plazmoje. Ėriukams žindukliams geriant pieną su remimazolamu biologinis prieinamumas buvo nereikšmingas.


6.	FARMACINĖ INFORMACIJA

6.1	Pagalbinių medžiagų sąrašas

Injekcinis dekstranas 40
Laktozė monohidratas
Vandenilio chlorido rūgštis (skirta pH koreguoti)
Natrio hidroksidas (skirtas pH koreguoti).

6.2	Nesuderinamumas

Dėl Byfavo ir kartu vartojamų tirpalų nesuderinamumo galimas nusėdimas / susidrumstimas, dėl kurių gali užsikimšti kraujagyslės prieigos vieta. Byfavo nesuderinamas su Ringerio laktato tirpalu (dar vadinamu sudėtiniu natrio laktato infuziniu tirpalu arba Hartmano tirpalu), Ringerio acetato tirpalu ir Ringerio bikarbonato (vandenilio karbonato) infuziniu tirpalu ir kitais šarminiais tirpalais, nes preparato tirpumas esant 4 ir aukštesniam pH yra mažas.  

Šio vaistinio preparato negalima maišyti arba per tą pačią infuzijos sistemą vartoti kartu su kitais, išskyrus nurodytus 6.6 skyriuje.

6.3	Tinkamumo laikas

Neatidaryti flakonai

[bookmark: _Hlk134699748]4 metai

Paruošto vartoti vaistinio preparato stabilumas

Įrodyta, kad paruoštas tirpalas, laikomas 20 °C –25 °C temperatūroje, chemiškai ir fiziškai stabilus išlieka 24 valandas.

Mikrobiologiniu požiūriu paruoštas tirpalas turi būti suvartotas nedelsiant, nebent atidarymo / ištirpinimo / atskiedimo būdas toks, kad nelieka užteršimo mikrobais rizikos. Jeigu vaistinis preparatas nedelsiant nesuvartojamas, už laikymo trukmę ir sąlygas prieš vartojimą yra atsakingas vartotojas.

6.4	Specialios laikymo sąlygos

Šio vaistinio preparato laikymui specialių temperatūros sąlygų nereikalaujama.

Flakonus laikyti išorinėje dėžutėje, kad vaistinis preparatas būtų apsaugotas nuo šviesos.

Paruošto vaistinio preparato laikymo sąlygos pateikiamos 6.3 skyriuje.

6.5	Talpyklės pobūdis ir jos turinys

1 tipo stiklo flakonas su bromobutilo gumos kamščiu ir sandarinamuoju aliumininiu gaubteliu su nuplėšiamu žaliu polipropileno dangteliu.

Pakuotės dydis – 10 flakonų.

6.6	Specialūs reikalavimai atliekoms tvarkyti ir vaistiniam preparatui ruošti

Bendrosios atsargumo priemonės

Kiekvienas flakonas skirtas vienkartiniam naudojimui. 

Preparatą ištirpinti ir atskiesti reikia laikantis aseptinės metodikos. Atidarius, flakono turinį reikia suvartoti nedelsiant (6.3 skyrius).

Ištirpinimo nurodymai

Byfavo miltelius reikėtų ištirpinti į flakoną suleidžiant 10 ml natrio chlorido 9 mg/ml (0,9 proc.) injekcinio tirpalo ir atsargiai maišant, kol milteliai visiškai ištirps. Ištirpintas Byfavo bus skaidrus ir bespalvis arba šviesiai geltonas. Jeigu tirpale matomos kietosios dalelės arba pakitusi jo spalva, tokį tirpalą reikia išmesti. 

Atskiedimo nurodymai

Norint vartoti, po ištirpinimo tirpalą reikia papildomai atskiesti. Reikiamą kiekį ištirpinto remimazolamo tirpalo reikia ištraukti iš flakono (‑ų) ir suleisti į švirkštą arba infuzijos maišelį, kuriame yra 9 mg/ml natrio chlorido (0,9 %) injekcinio tirpalo, kad būtų gauta galutinė 1–2 mg/ml remimazolamo koncentracija (7 lentelė).

7 lentelė. Atskiedimo nurodymai
	Tirpalas po ištirpinimo
	Galutinė koncentracija – 2 mg/ml
	Galutinė koncentracija – 1 mg/ml

	5 mg/ml
(50 mg, ištirpinta 10 ml)
	Atskieskite 10 ml tirpalo po ištirpinimo 15 ml natrio chlorido (0,9 %) injekcinio tirpalo
	Atskieskite 10 ml tirpalo po ištirpinimo 40 ml natrio chlorido (0,9 %) injekcinio tirpalo



Vaistinio preparato suleidimo instrukcija pateikiama 4.2 skyriuje.

Vartojimas kartu su kitais skysčiais

Nustatyta, kad Byfavo, kurio milteliai ištirpinti ir atskiesti natrio chloridu (0,9 proc.) vartoti kaip pirmiau aprašyta, yra suderinamas su:
gliukozės 5 proc. (masės pagal tūrį) intraveniniu infuziniu tirpalu,
gliukozės 20 proc. (masės pagal tūrį) intraveniniu infuziniu tirpalu, 
natrio chlorido 0,45 proc. (masės pagal tūrį) ir gliukozės 5 proc. (masės pagal tūrį) infuziniu tirpalu,
natrio chlorido 0,9 proc. (masės pagal tūrį) intraveniniu infuziniu tirpalu, 
Ringerio tirpalu (8,6 g/l natrio chlorido, 0,3 g/l kalio chlorido, 0,33 g/l kalcio chlorido dihidrato).

Šio vaistinio preparato negalima maišyti arba per tą pačią infuzijos liniją kartu vartoti su vaistiniais preparatais, išskyrus šiame skyriuje aprašytus skysčius.

Atliekų tvarkymas

Nesuvartotą vaistinį preparatą ar atliekas reikia tvarkyti laikantis vietinių reikalavimų.


7.	REGISTRUOTOJAS

PAION Pharma GmbH 
Heussstraße 25
52078 Aachen
Vokietija
Tel. +800 4453 4453
E. paštas info@paion.com


8.	REGISTRACIJOS PAŽYMĖJIMO NUMERIS (-IAI)

EU/1/20/1505/002

9.	REGISTRAVIMO / PERREGISTRAVIMO DATA

Registravimo data: 2021 m. kovo 26 d.
Paskutinio perregistravimo data: 2025 m. lapkričio 17 d.


10.	TEKSTO PERŽIŪROS DATA


Išsami informacija apie šį vaistinį preparatą pateikiama Europos vaistų agentūros tinklalapyje http://www.ema.europa.eu.


























II PRIEDAS

A.	GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

B.	TIEKIMO IR VARTOJIMO SĄLYGOS AR APRIBOJIMAI

C.	KITOS SĄLYGOS IR REIKALAVIMAI REGISTRUOTOJUI

D.	SĄLYGOS AR APRIBOJIMAI, SKIRTI SAUGIAM IR VEIKSMINGAM VAISTINIO PREPARATO VARTOJIMUI UŽTIKRINTI


A.	GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

Gamintojo (-ų), atsakingo (-ų) už serijų išleidimą, pavadinimas (-ai) ir adresas (-ai)

PAION Deutschland GmbH 
Heussstraße 25
52078 Aachen
Vokietija

PAION Pharma GmbH
Heussstraße 25
52078 Aachen
Vokietija

Su pakuote pateikiamame lapelyje nurodomas gamintojo, atsakingo už konkrečios serijos išleidimą, pavadinimas ir adresas.

[bookmark: OLE_LINK2]B.	TIEKIMO IR VARTOJIMO SĄLYGOS AR APRIBOJIMAI

Riboto išrašymo receptinis vaistinis preparatas (žr. I priedo [preparato charakteristikų santraukos] 4.2 skyrių).


C.	KITOS SĄLYGOS IR REIKALAVIMAI REGISTRUOTOJUI

1. Periodiškai atnaujinami saugumo protokolai (PASP)

Šio vaistinio preparato PASP pateikimo reikalavimai išdėstyti Direktyvos 2001/83/EB 107c straipsnio 7 dalyje numatytame Sąjungos referencinių datų sąraše (EURD sąraše), kuris skelbiamas Europos vaistų tinklalapyje.

Registruotojas pirmąjį šio vaistinio preparato PASP pateikia per 6 mėnesius nuo registravimo dienos, atsižvelgdamas į paleidimo į tarptautinę rinką datą.


D.	SĄLYGOS AR APRIBOJIMAI, SKIRTI SAUGIAM IR VEIKSMINGAM VAISTINIO PREPARATO VARTOJIMUI UŽTIKRINTI

1. Rizikos valdymo planas (RVP)

Registruotojas atlieka reikalaujamą farmakologinio budrumo veiklą ir veiksmus, kurie išsamiai aprašyti registracijos bylos 1.8.2 modulyje pateiktame RVP ir suderintose tolesnėse jo versijose.

Atnaujintas rizikos valdymo planas turi būti pateiktas:
1. pareikalavus Europos vaistų agentūrai;
1. kai keičiama rizikos valdymo sistema, ypač gavus naujos informacijos, kuri gali lemti didelį naudos ir rizikos santykio pokytį arba pasiekus svarbų (farmakologinio budrumo ar rizikos mažinimo) etapą.


























III PRIEDAS

ŽENKLINIMAS IR PAKUOTĖS LAPELIS
























A. ŽENKLINIMAS


INFORMACIJA ANT IŠORINĖS PAKUOTĖS

Dėžutė


1.	VAISTINIO PREPARATO PAVADINIMAS

Byfavo 20 mg milteliai injekciniam tirpalui
remimazolamas


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekviename flakone yra remimazolamo besilato kiekis, atitinkantis 20 mg remimazolamo. 
Koncentracija ištirpinus miltelius: 2,5 mg/ml


3.	PAGALBINIŲ MEDŽIAGŲ SĄRAŠAS

Pagalbinės medžiagos: injekcinis dekstranas 40, laktozė monohidratas, vandenilio chlorido rūgštis ir natrio hidroksidas.


4.	FARMACINĖ FORMA IR KIEKIS PAKUOTĖJE

Milteliai injekciniam tirpalui.
10 flakonų


5.	VARTOJIMO METODAS IR BŪDAS (-AI)

Prieš vartojimą perskaitykite pakuotės lapelį.
Leisti į veną.
Tik vienkartiniam vartojimui.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

Tinka iki
Paruošto vaisto tinkamumo laikas nurodytas pakuotės lapelyje.


9.	SPECIALIOS LAIKYMO SĄLYGOS

Flakonus laikyti išorinėje dėžutėje, kad vaistas būtų apsaugotas nuo šviesos.

10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	REGISTRUOTOJO PAVADINIMAS IR ADRESAS

PAION Pharma GmbH 
Heussstraße 25
52078 Aachen
Vokietija


12.	REGISTRACIJOS PAŽYMĖJIMO NUMERIS (-IAI)

EU/1/20/1505/001 10 flakonų pakuotė


13.	SERIJOS NUMERIS

Serija


14.	PARDAVIMO (IŠDAVIMO) TVARKA


15.	VARTOJIMO INSTRUKCIJA


16.	INFORMACIJA BRAILIO RAŠTU

Priimtas pagrindimas informacijos Brailio raštu nepateikti.


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC:
SN:
NN:




MINIMALI INFORMACIJA ANT MAŽŲ VIDINIŲ PAKUOČIŲ

12 ml stiklo flakonas


1.		VAISTINIO PREPARATO PAVADINIMAS IR VARTOJIMO BŪDAS (-AI)

Byfavo 20 mg milteliai injekciniam tirpalui
remimazolamas
i.v.


2.	VARTOJIMO METODAS


3.	TINKAMUMO LAIKAS

Tinka iki


4.	SERIJOS NUMERIS

Serija


5.	KIEKIS (MASĖ, TŪRIS ARBA VIENETAI)

Ištirpinus miltelius: 2,5 mg/ml


6.	KITA


INFORMACIJA ANT IŠORINĖS PAKUOTĖS

Dėžutė


1.	VAISTINIO PREPARATO PAVADINIMAS

Byfavo 50 mg milteliai injekcinio ar infuzinio tirpalo koncentratui
remimazolamas


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekviename flakone yra remimazolamo besilato kiekis, atitinkantis 50 mg remimazolamo. 
Koncentracija ištirpinus miltelius: 5 mg/ml
Koncentracija atskiedus: 1 arba 2 mg/ml


3.	PAGALBINIŲ MEDŽIAGŲ SĄRAŠAS

Pagalbinės medžiagos: injekcinis dekstranas 40, laktozė monohidratas, vandenilio chlorido rūgštis ir natrio hidroksidas.


4.	FARMACINĖ FORMA IR KIEKIS PAKUOTĖJE

Milteliai injekcinio ar infuzinio tirpalo koncentratui.
10 flakonų


5.	VARTOJIMO METODAS IR BŪDAS (-AI)

Leisti į veną ištirpinus ir atskiedus
Tik vienkartiniam vartojimui.
Prieš vartojimą perskaitykite pakuotės lapelį.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

Tinka iki
Paruošto vaisto tinkamumo laikas nurodytas pakuotės lapelyje.


9.	SPECIALIOS LAIKYMO SĄLYGOS

Flakonus laikyti išorinėje dėžutėje, kad vaistas būtų apsaugotas nuo šviesos.


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	REGISTRUOTOJO PAVADINIMAS IR ADRESAS

PAION Pharma GmbH 
Heussstraße 25
52078 Aachen
Vokietija


12.	REGISTRACIJOS PAŽYMĖJIMO NUMERIS (-IAI)

EU/1/20/1505/002

13.	SERIJOS NUMERIS

Serija


14.	PARDAVIMO (IŠDAVIMO) TVARKA


15.	VARTOJIMO INSTRUKCIJA


16.	INFORMACIJA BRAILIO RAŠTU

Priimtas pagrindimas informacijos Brailio raštu nepateikti.


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC:
SN:
NN:




MINIMALI INFORMACIJA ANT MAŽŲ VIDINIŲ PAKUOČIŲ

12 ml stiklo flakonas


1.		VAISTINIO PREPARATO PAVADINIMAS IR VARTOJIMO BŪDAS (-AI)

Byfavo 50 mg milteliai injekcinio ar infuzinio tirpalo koncentratui
remimazolamas
i.v. ištirpinus ir atskiedus


2.	VARTOJIMO METODAS


3.	TINKAMUMO LAIKAS

Tinka iki


4.	SERIJOS NUMERIS

Serija


5.	KIEKIS (MASĖ, TŪRIS ARBA VIENETAI)


6.	KITA


























B. PAKUOTĖS LAPELIS

Pakuotės lapelis: informacija pacientui

Byfavo 20 mg milteliai injekciniam tirpalui
remimazolamas


Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
1. Neišmeskite šio lapelio, nes vėl gali prireikti jį perskaityti.
1. Jeigu kiltų daugiau klausimų, kreipkitės į gydytoją arba slaugytoją.
1. Jeigu pasireiškė šalutinis poveikis (net jeigu jis šiame lapelyje nenurodytas), pasakykite gydytojui arba slaugytojui. Žr. 4 skyrių.

Apie ką rašoma šiame lapelyje

1.	Kas yra Byfavo ir kam jis vartojamas?
2.	Kas žinotina prieš Jums atliekant Byfavo injekciją
3.	Kaip Byfavo vartojamas
4.	Galimas šalutinis poveikis
5.	Kaip laikyti Byfavo
6.	Pakuotės turinys ir kita informacija


1.	Kas yra Byfavo ir kam jis vartojamas?

Byfavo – tai vaistas, kurio sudėtyje yra veikliosios medžiagos remimazolamo.
Remimazolamas yra viena iš vadinamųjų benzodiazepinų grupės medžiagų.

Byfavo yra raminamasis vaistas, kurio suleidžiama prieš atliekant medicininį tyrimą arba procedūrą tam, kad pacientas atsipalaiduotų ir būtų mieguistas (nurimtų).


2.	Kas žinotina prieš Jums atliekant Byfavo injekciją

[bookmark: _Hlk62068865]Jums draudžiama vartoti Byfavo
1. jeigu yra alergija remimazolamui arba kitiems benzodiazepinams (pvz., midazolamui) arba bet kuriai pagalbinei šio vaisto medžiagai (jos išvardytos 6 skyriuje);
1. jeigu diagnozuota nestabilios formos liga, vadinama generalizuota miastenija (myasthenia gravis) (raumenų silpnumas), kuria sergant susilpnėja kvėpuoti padedantys krūtinės raumenys.

Įspėjimai ir atsargumo priemonės
Pasitarkite su gydytoju arba slaugytoju prieš Jums suleidžiant Byfavo, jeigu Jums diagnozuota kokia nors sunki liga arba būklė, ypač jeigu:
1. labai sumažėjęs arba labai padidėjęs Jūsų kraujospūdis arba Jūs dažnai alpstate;
1. Jums nustatyta širdies veiklos sutrikimų, ypač labai sulėtėjęs ir (arba) sutrikęs (neritmiškas) širdies plakimas;
1. turite kvėpavimo sutrikimų, įskaitant dusulį;
1. Jums diagnozuota sunkių kepenų veiklos sutrikimų;
1. Jums diagnozuota liga, vadinama myasthenia gravis, kuria sergant susilpnėja žmogaus raumenys;
1. reguliariai vartojate narkotikus arba anksčiau esate turėję problemų dėl jų vartojimo.

Byfavo gali sukelti laikiną atminties praradimą. Jūsų gydytojas įvertins Jūsų būklę prieš Jums išvykstant iš ligoninės ar klinikos ir pateiks Jums būtinas rekomendacijas.

Vaikams ir paaugliams
Byfavo negalima naudoti jaunesniems nei 18 metų pacientams, nes neatlikta šio vaisto tyrimų su vaikais ir paaugliais.

Kiti vaistai ir Byfavo
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui, ypač jeigu tai yra:
1. opioidai (įskaitant tokius nuskausminamuosius, kaip morfinas, fentanilis ir kodeinas, arba tam tikrus vaistus nuo kosulio ir vaistus, kurie vartojami taikant pakaitinę priklausomybės nuo narkotikų terapiją);
1. antipsichotikai (vaistai, kuriais gydomos kai kurios psichikos ligos);
1. anksiolitikai (trankviliantai arba vaistai, kuriais mažinamas nerimas);
1. sedaciją sukeliantys vaistai (pvz., temazepamas arba diazepamas);
1. antidepresantai (vaistai, kuriais gydoma depresija);
1. tam tikri antihistamininiai vaistai (vaistai, kuriais gydomos alergijos);
1. tam tikri vaistai nuo hipertenzijos (vaistai, kuriais gydomas padidėjęs kraujospūdis).

Svarbu, kad savo gydytojui arba slaugytojui pasakytumėte, jeigu vartojate kitus vaistus, nes tuo pat metu vartojant daugiau kaip vieną vaistą, gali pasikeisti atitinkamų vaistų poveikis.

Byfavo vartojimas su alkoholio
Alkoholis gali turėti įtakos Byfavo poveikiui. Pasakykite savo gydytojui arba slaugytojui:
· kiek alkoholio Jūs paprastai išgeriate ir ar turėjote problemų dėl alkoholio vartojimo.

Negerkite alkoholio 24 valandas iki Byfavo injekcijos.

Nėštumas ir žindymo laikotarpis
Jums negalima vartoti Byfavo, jeigu esate nėščia arba manote, kad galbūt esate nėščia. Pasakykite savo gydytojui arba slaugytojui, jeigu esate nėščia arba manote, kad galbūt esate nėščia.
Jeigu žindote, nežindykite 24 valandas po šio vaisto injekcijos.

Vairavimas ir mechanizmų valdymas
Byfavo sukelia mieguistumą, užmaršumą ir turi poveikį gebėjimui sutelkti dėmesį. Nors šis poveikis labai greitai praeina, Jums negalima vairuoti ir valdyti mechanizmų, kol toks poveikis visiškai nepraėjęs. Pasiteiraukite savo gydytojo, kada Jūs vėl galėsite vairuoti ar valdyti mechanizmus.

Byfavo sudėtyje yra injekcinio dekstrano 40
Kiekviename šio vaisto flakone yra 79,13 mg injekcinio dekstrano 40. Retais atvejais dekstranai gali sukelti sunkias alergines reakcijas. Jeigu Jums pasidarytų sunku kvėpuoti, pasireikštų tinimas arba atrodytų, kad tuoj nualpsite, nedelsdami kreipkitės pagalbos į gydytoją.


3.	Kaip Byfavo vartojamas

Sprendimą dėl Jums tinkamos vaisto dozės priims Jūsų gydytojas.

Procedūros metu bus stebimas Jūsų kvėpavimas, širdies plakimas ir kraujospūdis, o gydytojas, prireikus, pakoreguos vaisto dozę.

Gydytojas arba slaugytojas suleis Byfavo Jums į veną (kraujotaką) prieš atliekant Jums paskirtą medicininį tyrimą arba procedūrą ir jų metu. Prieš atliekant injekciją, Byfavo miltelius sumaišius su steriliu fiziologiniu tirpalu, bus paruoštas injekcinis tirpalas.

Po procedūros
Jūsų gydytojas arba slaugytojas tam tikrą laiką po sedacijos stebės Jūsų būklę, kad įsitikintų, jog jaučiatės gerai ir esate pasirengę išvykti į namus.

Suleidus per didelę Byfavo dozę
Jeigu Jums būtų suleista per didelė Byfavo dozė, Jums gali pasireikšti šie simptomai:
· galvos svaigimas,
· sumišimas,
· mieguistumas,
· miglotas matymas arba nevalingi akių judesiai („šokančios akys“),
· sujaudinimas,
· silpnumas,
· sumažėjęs kraujospūdis,
· sulėtėjęs širdies plakimas,
· sulėtėjęs ir paviršinis kvėpavimas;
· sąmonės praradimas.

Jūsų gydytojas žinos, kaip Jus gydyti.

Jeigu turite kokių klausimų dėl šio vaisto vartojimo, teiraukitės savo gydytojo arba slaugytojo.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Labai dažnas(gali pasireikšti daugiau kaip 1 vartotojui iš 10):
1. sumažėjęs kraujospūdis,
1. neįprastai lėtas arba paviršinis kvėpavimas (ir sumažėjęs deguonies kiekis kraujyje).

Dažnas (gali pasireikšti ne daugiau kaip 1 vartotojui iš 10):
1. galvos skausmas,
1. galvos svaigimas,
1. sulėtėjęs širdies plakimas,
1. šleikštulys (pykinimas),
1. vėmimas.

Nedažnas (gali pasireikšti ne daugiau kaip 1 vartotojui iš 100):
1. mieguistumas,
1. šalčio pojūtis,
1. šaltkrėtis,
1. žagsulys.

Dažnis nežinomas (negali būti apskaičiuotas pagal turimus duomenis):
1. staigi stipri alerginė reakcija.

Pranešimas apie šalutinį poveikį

Jeigu pasireiškė šalutinis poveikis (net jeigu jis šiame lapelyje nenurodytas), pasakykite gydytojui arba slaugytojui. Apie šalutinį poveikį taip pat galite pranešti tiesiogiai naudodamiesi V priede nurodyta nacionaline pranešimo sistema. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti Byfavo

Už šio vaisto laikymą atsakingi ligoninėje arba klinikoje dirbantys specialistai.

Šį vaistą laikykite vaikams nepastebimoje ir nepasiekiamoje vietoje.

Ant flakono etiketės ir dėžutės nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Įrodyta, kad naudojant cheminis ir fizikinis stabilumas 20–25 °C temperatūroje išlieka iki 24 valandų. 

Mikrobiologiniu požiūriu paruoštą tirpalą reikia suvartoti nedelsiant, nebent taikomas atidarymo / ištirpinimo / atskiedimo būdas apsaugo nuo užteršimo mikrobais. Jeigu nesuvartojama nedelsiant, už laikymo trukmę ir sąlygas naudojant atsako vartotojas (žr. PCS 6.3 skyrių).

Nevartokite šio vaisto, jeigu jame pastebite dalelių arba spalvos pokyčių.


6.	Pakuotės turinys ir kita informacija

Byfavo sudėtis
1. Veiklioji medžiaga yra remimazolamas. Kiekviename flakone yra remimazolamo besilato kiekis, atitinkantis 20 mg remimazolamo. Ištirpinus miltelius, kiekviename tirpalo mililitre yra 2,5 mg remimazolamo.
1. Pagalbinės medžiagos:
· injekcinis dekstranas 40
· laktozė monohidratas
· vandenilio chlorido rūgštis
· natrio hidroksidas.
Žr. 2 skyriaus poskyrį „Byfavo sudėtyje yra injekcinio dekstrano 40“.

Byfavo išvaizda ir kiekis pakuotėje
Byfavo – tai balti arba beveik balti milteliai injekciniam tirpalui.

Pakuotės dydis
10 flakonų


Registruotojas
PAION Pharma GmbH 
Heussstraße 25
52078 Aachen
Vokietija

Gamintojas
PAION Deutschland GmbH 
Heussstraße 25
52078 Aachen
Vokietija

PAION Pharma GmbH
Heussstraße 25
52078 Aachen
Vokietija

Jeigu apie šį vaistą norite sužinoti daugiau, kreipkitės į vietinį registruotojo atstovą:

	België/Belgique/Belgien
Viatris 
Tél/Tel: +32 (0)2 658 61 00
	Lietuva 
PAION Pharma GmbH 
Tel: +800 4453 4453

	България
PAION Pharma GmbH 
Teл.: +800 4453 4453
	Luxembourg/Luxemburg 
PAION Pharma GmbH 
Tél/Tel: +800 4453 4453

	Česká republika
PAION Pharma GmbH 
Tel: +800 4453 4453
	Magyarország 
PAION Pharma GmbH 
Tel.: +800 4453 4453

	Danmark 
PAION Pharma GmbH 
Tlf: +800 4453 4453
	Malta
PAION Pharma GmbH 
Tel: +800 4453 4453

	Deutschland
PAION Pharma GmbH 
Tel: +800 4453 4453
	Nederland
PAION Pharma GmbH 
Tel: +800 4453 4453

	Eesti
PAION Pharma GmbH 
Tel: +800 4453 4453
	Norge
PAION Pharma GmbH 
Tlf: +800 4453 4453

	Ελλάδα
Viatris Hellas Ltd
Τηλ: +30 210 0100002
	Österreich
PAION Pharma GmbH 
Tel: +800 4453 4453

	España
Viatris Pharmaceuticals, S.L.
Tel: +34 900 102 712
	Polska
Viatris Healthcare Sp. z o.o.
Tel.: +48 22 546 64 00

	France
Viatris Santé
Tél: +33 4 37 25 75 00
	Portugal
PAION Pharma GmbH 
Tel: +800 4453 4453

	Hrvatska 
PAION Pharma GmbH 
Tel: +800 4453 4453
	România
BGP Products SRL
Tel: +40 372 579 000

	Ireland 
PAION Pharma GmbH 
Tel: +800 4453 4453
	Slovenija
PAION Pharma GmbH 
Tel: +800 4453 4453

	Ísland
PAION Pharma GmbH 
Sími: +800 4453 4453 
	Slovenská republika 
PAION Pharma GmbH 
Tel: +800 4453 4453

	Italia
Viatris Italia S.r.l.
Tel: +39 02 612 46921
	Suomi/Finland
PAION Pharma GmbH 
Puh/Tel: +800 4453 4453

	Κύπρος 
PAION Pharma GmbH 
Τηλ: +800 4453 4453
	Sverige
PAION Pharma GmbH 
Tel: +800 4453 4453

	Latvija 
PAION Pharma GmbH 
Tel: +800 4453 4453
	



Šis pakuotės lapelis paskutinį kartą peržiūrėtas


Kiti informacijos šaltiniai

Išsami informacija apie šį vaistą pateikiama Europos vaistų agentūros tinklalapyje http://www.ema.europa.eu.


------------------------------------------------------------------------------------------------------------------------

Toliau pateikta informacija skirta tik sveikatos priežiūros specialistams:

Byfavo 20 mg milteliai injekciniam tirpalui


SKIRTAS TIK LEISTI Į VENĄ.

Prieš vartojant, remimazolamo miltelius reikia ištirpinti natrio chlorido (0,9 proc.) injekciniame tirpale.

Prieš vartojant būtina atidžiai perskaityti preparato charakteristikų santrauką.

Remimazolamą gali suleisti tik sedacijos taikymo patirties turintys sveikatos priežiūros specialistai. Pacientą visą laiką turėtų stebėti atskiras sveikatos priežiūros specialistas, kuris neatlieka procedūros ir kurio vienintelė užduotis yra stebėti pacientą. Visi darbuotojai turi būti išmokyti nustatyti ir suvaldyti kvėpavimo takų obstrukciją, hipoventiliaciją ir apnėją ir, be kita ko, palaikyti atvirus kvėpavimo takus, atlikti pagalbinį ventiliavimą ir kardiovaskulinį gaivinimą. Paciento kvėpavimo sistemos ir širdies veikla turi būti visą laiką stebima. Turi būti užtikrinta galimybė prireikus nedelsiant suleisti gaivinimui skirtus vaistinius preparatus ir pasinaudoti pagal amžių ir dydį tinkama įranga kvėpavimo takų praeinamumui atkurti bei ventiliuoti plaučius naudojant maišelį, vožtuvą ar kaukę. Turi būti užtikrinta galimybė prireikus nedelsiant suleisti benzodiazepinų antagonistą (flumazenilą – vaistą, kuris neutralizuoja remimazolamo poveikį).

Ruošimo instrukcija

Pastaba. Tvarkant, ruošiant ir vartojant Byfavo, būtina griežtai laikytis aseptinių sąlygų.

Norėdami paruošti injekcinį tirpalą, naudokite sterilią adatą ir 10 ml sterilųjį švirkštą; nuimkite flakono dangtelį ir, pradūrę flakono kamštį 90° kampu, suleiskite 8,2 ml natrio chlorido 9 mg/ml (0,9 proc.) injekcinio tirpalo, nukreipdami fiziologinio tirpalo srovę į flakono sienelę. Švelniai sukite flakoną, kol jo turinys visiškai ištirps. Ištirpinus miltelius gautas tirpalas turėtų būti skaidrus ir bespalvis arba gelsvas. Galutinė remimazolamo koncentracija flakone esančiame tirpale – 2,5 mg/ml.

Prieš atliekant injekciją, reikia apžiūrėti, ar paruoštame tirpale nesimato kietųjų dalelių ir ar nepakitusi jo spalva. Pastebėjus kietųjų dalelių ar spalvos pakitimą, tirpalą reikėtų išmesti.

Paruoštas tirpalas skirtas vartoti tik vienam kartui, o nesuvartotą tirpalo dalį reikia išmesti laikantis vietinių reikalavimų.

Nesuderinamumas

Byfavo nesuderinamas su Ringerio laktato tirpalu (dar vadinamu sudėtiniu natrio laktato infuziniu tirpalu arba Hartmano tirpalu), Ringerio acetato tirpalu ir Ringerio bikarbonato (vandenilio karbonato) infuziniu tirpalu.

Ištirpinus miltelius, šio vaistinio preparato negalima maišyti su kitais, išskyrus nurodytus pirmiau.

Su Byfavo suderinami vaistiniai preparatai

Nustatyta, kad paruoštas Byfavo tirpalas suderinamas su toliau nurodytais intraveniniais skysčiais, kai jie leidžiami per tą pačią intraveninę liniją:
1. gliukozės (5 proc.) injekciniu tirpalu,
1. gliukozės (20 proc.) injekciniu tirpalu,
1. gliukozės (5 proc.) ir natrio chlorido (0,45 proc.) injekciniu tirpalu,
1. Ringerio tirpalu,
1. natrio chlorido (0,9 proc.) injekciniu tirpalu.
Suderinamumas su kitais intraveniniais skysčiais nevertintas.

Tinkamumo laikas

Įrodyta, kad paruoštas tirpalas, laikomas 20 °C –25 °C temperatūroje, chemiškai ir fiziškai stabilus išlieka 24 valandas.

Mikrobiologiniu požiūriu paruoštas tirpalas turi būti suvartotas nedelsiant, nebent atidarymo / ištirpinimo / atskiedimo būdas toks, kad nelieka užteršimo mikrobais rizikos. Jeigu vaistinis preparatas nedelsiant nesuvartojamas, už laikymo trukmę ir sąlygas prieš vartojimą yra atsakingas vartotojas.

Specialieji laikymo nurodymai

Flakonus laikyti išorinėje dėžutėje, kad vaistinis preparatas būtų apsaugotas nuo šviesos.



Pakuotės lapelis: informacija pacientui

Byfavo 50 mg milteliai injekcinio ar infuzinio tirpalo koncentratui
remimazolamas


Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
1. Neišmeskite šio lapelio, nes vėl gali prireikti jį perskaityti.
1. Jeigu kiltų daugiau klausimų, kreipkitės į gydytoją arba slaugytoją.
1. Jeigu pasireiškė šalutinis poveikis (net jeigu jis šiame lapelyje nenurodytas), pasakykite gydytojui arba slaugytojui. Žr. 4 skyrių.

Apie ką rašoma šiame lapelyje

1.	Kas yra Byfavo ir kam jis vartojamas?
2.	Kas žinotina prieš Jums atliekant Byfavo injekciją
3.	Kaip Byfavo vartojamas
4.	Galimas šalutinis poveikis
5.	Kaip laikyti Byfavo
6.	Pakuotės turinys ir kita informacija


1.	Kas yra Byfavo ir kam jis vartojamas?

Byfavo – tai vaistas, kurio sudėtyje yra veikliosios medžiagos remimazolamo. Jis priklauso vaistų, vadinamų benzodiazepinais, grupei. Byfavo yra skiriamas, kad per operaciją būtumėte be sąmonės (miegotumėte). 


2.	Kas žinotina prieš Jums atliekant Byfavo injekciją

Jums draudžiama vartoti Byfavo
1. jeigu yra alergija remimazolamui arba kitiems benzodiazepinams (pvz., midazolamui) arba bet kuriai pagalbinei šio vaisto medžiagai (jos išvardytos 6 skyriuje);
1. jeigu diagnozuota nestabilios formos liga, vadinama generalizuota miastenija (myasthenia gravis) (raumenų silpnumas), kuria sergant susilpnėja kvėpuoti padedantys krūtinės raumenys.

Įspėjimai ir atsargumo priemonės
Pasitarkite su gydytoju arba slaugytoju prieš Jums suleidžiant Byfavo, jeigu Jums diagnozuota kokia nors sunki liga arba būklė, ypač jeigu:
1. labai sumažėjęs arba labai padidėjęs Jūsų kraujospūdis arba Jūs dažnai alpstate;
1. Jums nustatyta širdies veiklos sutrikimų, ypač labai sulėtėjęs ir (arba) sutrikęs (neritmiškas) širdies plakimas;
1. turite kvėpavimo sutrikimų, įskaitant dusulį;
1. Jums diagnozuota sunkių kepenų veiklos sutrikimų;
1. Jums diagnozuota liga, vadinama myasthenia gravis, kuria sergant susilpnėja žmogaus raumenys;
1. reguliariai vartojate narkotikus arba anksčiau esate turėję problemų dėl jų vartojimo.

Byfavo gali sukelti laikiną atminties praradimą. Jūsų gydytojas įvertins Jūsų būklę prieš Jums išvykstant iš ligoninės ar klinikos ir pateiks Jums būtinas rekomendacijas.

Kai kurie pacientai, kuriems atliekama chirurginė operacija, po jos gali patirti staigų psichikos sumišimą (delyrą). Tai dažniau pasitaiko pacientams, kuriems atliekamos sudėtingos operacijos, kurie yra vyresnio amžiaus, turi atminties sutrikimų, kuriems taikoma gili arba ilgalaikė nejautra ar raminamoji procedūra arba kurie turi infekcijų. Delyrą patiriantiems pacientams gali būti sunku palaikyti pokalbį, kartais jie gali būti sumišę labiau nei kiti, sujaudinti arba tampa neramūs arba mieguisti ir labai lėti, regi ryškius vaizdinius arba girdi garsus ar balsus, kurių iš tiesų nėra. Gydytojas įvertins Jūsų būklę ir suorganizuos jai būtiną gydymą.

Benzodiazepinai kartais sukelia poveikį, kuris yra priešingas, nei vaisto paskirtis. Tai vadinamasis paradoksinis poveikis. Jam priskiriamas, pvz., agresyvus elgesys, sujaudinimas, nerimas. Tai dažniau pasitaiko vyresniems žmonėms, vartojantiems dideles vaisto dozes arba kai vaistas suleidžiamas staigiai.

Vaikams ir paaugliams
Byfavo negalima naudoti jaunesniems nei 18 metų pacientams, nes neatlikta šio vaisto tyrimų su vaikais ir paaugliais.

Kiti vaistai ir Byfavo
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui, ypač jeigu tai yra:
1. opioidai (įskaitant tokius nuskausminamuosius, kaip morfinas, fentanilis ir kodeinas, arba tam tikrus vaistus nuo kosulio ir vaistus, kurie vartojami taikant pakaitinę priklausomybės nuo narkotikų terapiją);
1. antipsichotikai (vaistai, kuriais gydomos kai kurios psichikos ligos);
1. anksiolitikai (trankviliantai arba vaistai, kuriais mažinamas nerimas);
1. sedaciją sukeliantys vaistai (pvz., temazepamas arba diazepamas);
1. antidepresantai (vaistai, kuriais gydoma depresija);
1. tam tikri antihistamininiai vaistai (vaistai, kuriais gydomos alergijos);
1. tam tikri vaistai nuo hipertenzijos (vaistai, kuriais gydomas padidėjęs kraujospūdis).

Svarbu, kad savo gydytojui arba slaugytojui pasakytumėte, jeigu vartojate kitus vaistus, nes tuo pat metu vartojant daugiau kaip vieną vaistą, gali pasikeisti atitinkamų vaistų poveikis.

Byfavo vartojimas su alkoholio
Alkoholis gali turėti įtakos Byfavo poveikiui. Pasakykite savo gydytojui arba slaugytojui, kiek alkoholio Jūs paprastai išgeriate ir ar turėjote problemų dėl alkoholio vartojimo.

Negerkite alkoholio 24 valandas iki Byfavo injekcijos.

Nėštumas ir žindymo laikotarpis
Jums negalima vartoti Byfavo, jeigu esate nėščia arba manote, kad galbūt esate nėščia. Pasakykite savo gydytojui arba slaugytojui, jeigu esate nėščia arba manote, kad galbūt esate nėščia.
Jeigu žindote, nežindykite 24 valandas po šio vaisto injekcijos.

Vairavimas ir mechanizmų valdymas
Byfavo sukelia mieguistumą, užmaršumą ir turi poveikį gebėjimui sutelkti dėmesį. Nors šis poveikis labai greitai praeina, Jums negalima vairuoti ir valdyti mechanizmų, kol toks poveikis visiškai nepraėjęs. Pasiteiraukite savo gydytojo, kada Jūs vėl galėsite vairuoti ar valdyti mechanizmus.

Byfavo sudėtyje yra injekcinio dekstrano 40
Kiekviename šio vaisto flakone yra 198 mg injekcinio dekstrano 40. Retais atvejais dekstranai gali sukelti sunkias alergines reakcijas. Jeigu Jums pasidarytų sunku kvėpuoti, pasireikštų tinimas arba atrodytų, kad tuoj nualpsite, nedelsdami kreipkitės pagalbos į gydytoją.


3.	Kaip Byfavo vartojamas

Sprendimą dėl Jums tinkamos vaisto dozės priims Jūsų gydytojas.

Procedūros metu bus stebimas Jūsų kvėpavimas, širdies plakimas ir kraujospūdis, o gydytojas, prireikus, pakoreguos vaisto dozę.

Gydytojas arba slaugytojas suleis Byfavo Jums į veną (kraujotaką) prieš atliekant Jums operaciją, o taip pat operacijos metu. Prieš atliekant injekciją, Byfavo miltelius sumaišius su steriliu natrio chlorido tirpalu, bus paruoštas injekcinis tirpalas. Jums gali prireikti keleto vaistų, kad liktumėte miegantys, nejaustumėte skausmo, gerai kvėpuotumėte ir būtų pastovus Jūsų kraujospūdis. Gydytojas nuspręs, kokių vaistų Jums reikia.

Numatoma atsigavimo trukmė po vaisto vartojimo pabaigos yra 12–15 min.

Suleidus per didelę Byfavo dozę
Jeigu Jums būtų suleista per didelė Byfavo dozė, Jums gali pasireikšti šie simptomai:
· sumažėjęs kraujospūdis,
· sulėtėjęs širdies plakimas,
· sulėtėjęs ir paviršinis kvėpavimas.

Jūsų gydytojas žinos, kaip Jus gydyti.

Jeigu turite kokių klausimų dėl šio vaisto vartojimo, teiraukitės savo gydytojo arba slaugytojo.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Labai dažnas(gali pasireikšti daugiau kaip 1 vartotojui iš 10):
1. sulėtėjęs širdies plakimas,
1. sumažėjęs kraujospūdis,
1. šleikštulys (pykinimas),
1. vėmimas.

Dažnas (gali pasireikšti ne daugiau kaip 1 vartotojui iš 10):
1. sujaudinimas,
1. galvos skausmas,
1. galvos svaigimas,
1. neįprastai lėtas arba paviršinis kvėpavimas (ir sumažėjęs deguonies kiekis kraujyje),
1. ilgalaikis mieguistumas arba buvimas be sąmonės po operacijos,
1. šaltkrėtis.

Nedažnas (gali pasireikšti ne daugiau kaip 1 vartotojui iš 100):
1. žagsulys,
1. nenormali liežuvio padėtis burnoje (aukščiau, link gomurio arba giliau burnoje nei įprasta),
1. šalčio pojūtis.

Dažnis nežinomas (negali būti apskaičiuotas pagal turimus duomenis):
1. staigi stipri alerginė reakcija.

Pranešimas apie šalutinį poveikį
Jeigu pasireiškė šalutinis poveikis (net jeigu jis šiame lapelyje nenurodytas), pasakykite gydytojui arba slaugytojui. Apie šalutinį poveikį taip pat galite pranešti tiesiogiai naudodamiesi V priede nurodyta nacionaline pranešimo sistema. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti Byfavo

Už šio vaisto laikymą atsakingi ligoninėje arba klinikoje dirbantys specialistai.

Šį vaistą laikykite vaikams nepastebimoje ir nepasiekiamoje vietoje.

Ant flakono etiketės ir dėžutės nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Įrodyta, kad paruoštas tirpalas, laikomas 20 °C –25 °C temperatūroje, chemiškai ir fiziškai stabilus išlieka 24 valandas.

Mikrobiologiniu požiūriu paruoštą tirpalą reikia suvartoti nedelsiant, nebent taikomas atidarymo / ištirpinimo / atskiedimo būdas apsaugo nuo užteršimo mikrobais. Jeigu nesuvartojama nedelsiant, už laikymo trukmę ir sąlygas naudojant atsako vartotojas (žr. PCS 6.3 skyrių).

Nevartokite šio vaisto, jeigu jame pastebite dalelių arba spalvos pokyčių.


6.	Pakuotės turinys ir kita informacija

Byfavo sudėtis
1. Veiklioji medžiaga yra remimazolamas. Kiekviename flakone yra remimazolamo besilato kiekis, atitinkantis 50 mg remimazolamo. Ištirpinus miltelius, kiekviename tirpalo mililitre yra 5 mg remimazolamo, kuris papildomai atskiedžiamas prieš vartojimą. Gydytojas nuspręs, koks tikslus kiekis Jums tinka.
1. Pagalbinės medžiagos:
· injekcinis dekstranas 40
· laktozė monohidratas
· vandenilio chlorido rūgštis
· natrio hidroksidas.

Žr. 2 skyriaus poskyrį „Byfavo sudėtyje yra injekcinio dekstrano 40“.

Byfavo išvaizda ir kiekis pakuotėje
Byfavo – tai balti arba beveik balti milteliai injekcinio ar infuzinio tirpalo koncentratui (milteliai koncentratui).

Pakuotės dydis
10 flakonų


Registruotojas
PAION Pharma GmbH 
Heussstraße 25
52078 Aachen
Vokietija

Gamintojas
PAION Deutschland GmbH 
Heussstraße 25
52078 Aachen
Vokietija

PAION Pharma GmbH
Heussstraße 25
52078 Aachen
Vokietija

Jeigu apie šį vaistą norite sužinoti daugiau, kreipkitės į vietinį registruotojo atstovą:

	België/Belgique/Belgien
Viatris Tél/Tel: +32 (0)2 658 61 00
	Lietuva 
PAION Pharma GmbH 
Tel: +800 4453 4453

	България
PAION Pharma GmbH 
Teл.: +800 4453 4453
	Luxembourg/Luxemburg 
PAION Pharma GmbH 
Tél/Tel: +800 4453 4453

	Česká republika
PAION Pharma GmbH 
Tel: +800 4453 4453
	Magyarország 
PAION Pharma GmbH 
Tel.: +800 4453 4453

	Danmark 
PAION Pharma GmbH 
Tlf: +800 4453 4453
	Malta
PAION Pharma GmbH 
Tel: +800 4453 4453

	Deutschland
PAION Pharma GmbH 
Tel: +800 4453 4453
	Nederland
PAION Pharma GmbH 
Tel: +800 4453 4453

	Eesti
PAION Pharma GmbH 
Tel: +800 4453 4453
	Norge
PAION Pharma GmbH 
Tlf: +800 4453 4453

	Ελλάδα
Viatris Hellas Ltd
Τηλ: +30 210 0100002
	Österreich
PAION Pharma GmbH 
Tel: +800 4453 4453

	España
Viatris Pharmaceuticals, S.L.
Tel: +34 900 102 712
	Polska
Viatris Healthcare Sp. z o.o.
Tel.: +48 22 546 64 00

	France
Viatris Santé
Tél: +33 4 37 25 75 00
	Portugal
PAION Pharma GmbH 
Tel: +800 4453 4453

	Hrvatska 
PAION Pharma GmbH 
Tel: +800 4453 4453
	România
BGP Products SRL
Tel: +40 372 579 000

	Ireland 
PAION Pharma GmbH 
Tel: +800 4453 4453
	Slovenija
PAION Pharma GmbH 
Tel: +800 4453 4453

	Ísland
PAION Pharma GmbH 
Sími: +800 4453 4453 
	Slovenská republika 
PAION Pharma GmbH 
Tel: +800 4453 4453

	Italia
Viatris Italia S.r.l.
Tel: +39 02 612 46921
	Suomi/Finland
PAION Pharma GmbH 
Puh/Tel: +800 4453 4453

	Κύπρος 
PAION Pharma GmbH 
Τηλ: +800 4453 4453
	Sverige
PAION Pharma GmbH 
Tel: +800 4453 4453

	Latvija 
PAION Pharma GmbH 
Tel: +800 4453 4453
	



Šis pakuotės lapelis paskutinį kartą peržiūrėtas <{MMMM m. {mėnesio} mėn.}.>.

Kiti informacijos šaltiniai

Išsami informacija apie šį vaistą pateikiama Europos vaistų agentūros tinklalapyje http://www.ema.europa.eu.


<------------------------------------------------------------------------------------------------------------------------>

Toliau pateikta informacija skirta tik sveikatos priežiūros specialistams:

Byfavo 50 mg milteliai injekcinio ar infuzinio tirpalo koncentratui


SKIRTAS TIK LEISTI Į VENĄ.

Prieš vartojant, remimazolamo miltelius reikia ištirpinti ir papildomai atskiesti natrio chlorido (0,9 proc.) injekciniu tirpalu.

Prieš vartojant būtina atidžiai perskaityti preparato charakteristikų santrauką.

Remimazolamas gali būti skiriamas tik ligoninėse arba tinkamą įrangą turinčiuose dienos stacionaro skyriuose, anesteziologo kvalifikaciją turinčių gydytojų.

Turi būti nuolat stebimos kraujotakos ir kvėpavimo funkcijos (pvz., elektrokardiograma (EKG), pulso oksimetrija) ir visuomet parengtos paciento kvėpavimo takų palaikymo, dirbtinio kvėpavimo ir kitos gaivinimo priemonės.


Vartojimo nurodymai

Bendrosios atsargumo priemonės
Kiekvienas flakonas skirtas vienkartiniam vartojimui. Vaistinį preparatą ištirpinti ir atskiesti reikia laikantis aseptinės metodikos. Atidarius, flakono turinį reikia suvartoti nedelsiant (PCS 6.3 skyrius). Siekiant išvengti išpjovimo efekto, adata turi būti duriama 45–60° kampu, adatos galiuko anga į viršų (t. y. nusukta nuo kamštelio); kartais tai vadinama „nuopjova į viršų“. Nestipriai spaudžiant kampas palaipsniui didinamas adatai lendant į flakoną. Kai tik adatos nuopjova praduria kamštelį, adata turi būti 90° kampu.

Ištirpinimo nurodymai
Byfavo turi būti ištirpintas pripilant 10 ml natrio chlorido 9 mg/ml (0,9 %) injekcinio tirpalo ir atsargiai maišant, kol milteliai visiškai ištirps. Ištirpintas Byfavo bus skaidrus ir bespalvis arba gelsvas skystis. Jeigu pastebima kokių nors kietųjų dalelių arba pakitusi spalva, tirpalą reikia išmesti. 

Atskiedimo nurodymai
Norint vartoti, tirpalą po ištirpinimo reikia papildomai atskiesti. Reikiamą kiekį ištirpinto remimazolamo tirpalo reikia ištraukti iš flakono (‑ų) ir suleisti į švirkštą arba infuzijos maišelį, kuriame yra 9 mg/ml natrio chlorido (0,9 %) injekcinio tirpalo, kad būtų gauta galutinė 1–2 mg/ml remimazolamo koncentracija (1 lentelė).

1 lentelė. Atskiedimo nurodymai
	Tirpalas po ištirpinimo
	Galutinė koncentracija – 2 mg/ml
	Galutinė koncentracija – 1 mg/ml

	5 mg/ml
(50 mg, ištirpinta 10 ml)
	Atskieskite 10 ml  tirpalo po ištirpinimo 15 ml natrio chlorido (0,9 %) injekcinio tirpalo
	Atskieskite 10 ml  tirpalo po ištirpinimo 40 ml natrio chlorido (0,9 %) injekcinio tirpalo



Vartojimas su kitais skysčiais
Kai Byfavo yra ištirpintas ir atskiestas natrio chloride (0,9 proc.) vartoti kaip pirmiau aprašyta, yra patvirtintas suderinamumas su:
gliukozės 5 proc. intraveniniu infuziniu tirpalu; 
gliukozės 20 proc. (masės pagal tūrį) intraveniniu infuziniu tirpalu; 
natrio chlorido 0,45 proc. (masės pagal tūrį) ir gliukozės 5 proc. (masės pagal tūrį) infuziniu tirpalu; 
natrio chlorido 0,9 proc. intraveniniu infuziniu tirpalu; 
Ringerio tirpalu (8,6 g/l natrio chlorido, 0,3 g/l kalio chlorido, 0,33 g/l kalcio chlorido dihidrato).
Šio vaistinio preparato negalima maišyti arba kartu vartoti per tą pačią infuzijos liniją su vaistiniais preparatais, išskyrus šiame skyriuje aprašytus skysčius

Nesuderinamumas
Dėl Byfavo ir kartu vartojamų tirpalų nesuderinamumo gali atsirasti nuosėdų / drumstumo, dėl kurių gali užsikimšti kraujagyslių prieigos vieta. Byfavo nesuderinamas su Ringerio laktato tirpalu (dar vadinamu sudėtiniu natrio laktato infuziniu tirpalu arba Hartmano tirpalu), Ringerio acetato tirpalu ir Ringerio bikarbonato (vandenilio karbonato) infuziniu tirpalu ir kitais šarminiais tirpalais, nes preparato tirpumas esant pH 4 ir aukštesniam yra mažas.
Šio vaistinio preparato negalima maišyti arba per tą pačią infuzijos liniją vartoti kartu su kitais, išskyrus nurodytus tolesniame skyriuje „Vartojimas su kitais skysčiais“.

Paruošto vartoti vaistinio preparato stabilumas 

Įrodyta, kad paruoštas tirpalas, laikomas 20 °C –25 °C temperatūroje, chemiškai ir fiziškai stabilus išlieka 24 valandas.

Mikrobiologiniu požiūriu paruoštas tirpalas turi būti suvartotas nedelsiant, nebent atidarymo / ištirpinimo / atskiedimo būdas toks, kad nelieka užteršimo mikrobais rizikos. Jeigu vaistinis preparatas nedelsiant nesuvartojamas, už laikymo trukmę ir sąlygas prieš vartojimą yra atsakingas vartotojas.

Specialieji laikymo nurodymai

Flakonus laikyti išorinėje dėžutėje, kad vaistinis preparatas būtų apsaugotas nuo šviesos.

